
[bookmark: _Toc217311673]Dokumente naudojamos santrumpos ir sąvokos
Santrumpos ir sąvokos
	Santrumpa / sąvoka
	Paaiškinimas

	AIS
	Atvykimo ir išvykimo sistema (angl. Entry/Exit System – EES)

	ADMIN III
	Vidaus reikalų integracinės platformos naudotojų administravimo posistemė, kurioje naudotojams priskiriamos atitinkamos rolės ir naudotojams tuo metu galiojančios teisės

	AUDIT III
	Vidaus reikalų integracinės platformos Audito posistemė, kurioje tvarkomi audituojamų VRM reguliavimo srities įstaigų valdomų registrų ir valstybės informacinių sistemų duomenų tvarkymo audito duomenys

	CIR
	Bendra tapatybės duomenų saugykla (angl. Common identity repository) sukurta taip, kad centrinėje duomenų bazėje būtų sugrupuotos visos asmenų, kurių duomenis renka ES informacinės sistemos (AIS, ETIAS, VIS, Eurodac, ECRIS-TCN), tapatybės

	CRRS
	Centrinė statistikos ataskaitų teikimo sistema (angl. Central repository for reporting and statistics)

	C.VIS
	Centrinė vizų informacinė sistema

	CS
	Centrinė sistema

	DB
	Duomenų bazė

	DDR
	Lietuvos policijos daktiloskopinių duomenų registras

	DEDVS
	Dabartinių Eurodac darbo vietų sistema

	Duomenų šaltinis
	Integracinių sąsajų būdu duomenis teikianti informacinė sistema, duomenų bazė ar registras

	EDĮ
	[bookmark: _Hlk209085816]Elektroninio daktiloskopavimo įrenginys (angl. live scanner) - aukštos kokybės prietaisas operatyviam asmenų rankų pirštų atspaudų skenavimui (daktiloskopavimui).

	ES
	Europos Sąjunga

	ESP
	Europos paieškos portalas (angl. European Search Portal), Sąveikumo sistemos komponentas. Šioje Techninėje specifikacijoje sąvoka integracija su ESP turi būti suprantama kaip integracija su Sąveikumo sistema per ESP, užtikrinant pilną prieigą prie Sąveikumo sistemos funkcionalumo ir duomenų

	ESP profilis
	ESP naudotojo / kliento sistemos užklausų leidimų apibrėžimas. Remiantis konkrečiu veiklos tikslu, naudotojo kategorija ir išdavusia valstybe nare arba ES agentūra, ESP profilis apibrėžia, kurios užklausos gali būti siunčiamos į kurią informacinę sistemą, įskaitant kiekvienos užklausos apdorojamus įvesties ir išvesties duomenis. Kiekviena ESP naudotojo/ kliento sistema gali turėti prieigą prie kelių ESP profilių, naudodama kelis užklausų tipus.

	ETIAS
	Europos kelionių informacijos ir leidimų sistema (angl. European Travel Information and Authorisation System)

	eu-LISA
	Europos didelės apimties IT sistemų laisvės, saugumo ir teisingumo erdvėje operacijų valdymo agentūra, įsteigta Reglamentu (ES) Nr. 1077/2011

	EURODAC
	ES biometrinių duomenų bazė prieglobsčio prašytojų ir neteisėtai sieną kirtusių asmenų tapatybei nustatyti

	EURODAC darbo vieta
	Įrangos komplektas, susidedantis iš kompiuterinės darbo vietos (KDV) ir prie KDV prijungto elektroninio daktiloskopavimo įrenginio (EDĮ)

	EURODAC NS
	Naujai sukurtas MIGRIS modulis (funkcionalumas), įgalinantis biometrinių duomenų paėmimą, biometrinių ir tekstinių duomenų paruošimą biometrinei paieškai ir įtraukimui į EURODAC CS (centrinę sistemą), bei pateiktų duomenų redagavimą.  Šios techninės specifikacijos objektas.

	FA
	Fizinis asmuo

	ICD
	eu-LISA ar kitų Europos institucijų parengta techninė dokumentacija (angl. Interface Control Document), kuria turi vadovautis valstybės narės kurdamos programinius sprendimus prieigai prie tarptautinių sistemų (AIS, C.SIS, C.VIS ir kt.)

	Interpolo DB
	Interpolo duomenų bazė yra tarptautinės teisėsaugos organizacijos Interpolo valdomas informacijos registras

	IRD
	Informatikos ir ryšių departamentas prie Lietuvos Respublikos vidaus reikalų ministerijos

	IS
	Informacinė sistema

	JA
	Juridinis asmuo

	MIGRIS
	Lietuvos migracijos informacinė sistema

	MD
	Migracijos departamentas prie Lietuvos Respublikos vidaus reikalų ministerijos

	NS
	Nacionalinė sistema

	Paslaugų teikėjas
	Įmonė, kuri laimėjusi viešojo pirkimo konkursą įgyvendins MIGRIS funkcionalumo plėtrą pagal šios Techninės specifikacijos reikalavimus

	Perkančioji organizacija, PO
	Migracijos departamentas prie Lietuvos Respublikos vidaus reikalų ministerijos

	Pirkimas
	MIGRIS funkcionalumo plėtros paslaugos pirkimas

	Pirštų atspaudų tikrinimas, atpažinimas	
	Automatinė biometrinė paieška duomenų bazėje, siekiant nustatyti asmens tapatybę pagal pirštų atspaudus

	Pirštų atspaudų verifikavimas
	Operatoriaus atliekamas kelių pirštų vaizdų analizė (sulyginimas), siekiant rasti sutampančius atspaudus

	Sąveikumo sistemasa
	Sistema, kuria užtikrinamas atvykimo ir išvykimo sistemos (EES), vizų informacinės sistemos (VIS), Europos kelionių informacijos ir leidimų sistemos (ETIAS), EURODAC, Šengeno informacinės sistemos (SIS) ir trečiųjų šalių piliečiams skirtos Europos nuosprendžių registrų informacinės sistemos (ECRIS-TCN) sąveikumas. Sąveikumo sistemą sudaro šie sąveikumo komponentai (nurodyti tik tie komponentai kurie reikalingi įgyvendinant projektą pagal šią TS): 
a) Europos paieškos portalas (ESP); 
b) bendra biometrinių duomenų atitikties nustatymo paslauga (toliau – bendra BDANP arba sBMS  (angl. Shared Biometric Matching Service); 
c) bendra tapatybės duomenų saugykla (CIR); 
d) daugybinių tapatybių detektorius (MID, angl. Multiple Identity Detector);
e) centrinė geltonųjų nuorodų sutikrinimo sistema (CSLR, angl. Central System for Yellow Link Resolution). 

	Projektas
	Lietuvos migracijos informacinės sistemos (MIGRIS) plėtros pagal EURODAC reikalavimus darbai, kurių apimtis ir realizavimo reikalavimai detalizuojami šioje Techninėje specifikacijoje

	SIS
	Šengeno informacinė sistema (angl. Schengen Information System)

	SSO
	Vieningas prisijungimas (angl. Single Sign-On)

	Sutartis
	Lietuvos migracijos informacinės sistemos (MIGRIS) plėtros pagal EURODAC reikalavimus paslaugų teikimo sutartis

	TCN
	Trečiosios valstybės pilietis (angl. third country national)

	Techninė specifikacija
	Ši paslaugų pirkimo techninė specifikacija

	VRIP
	Vidaus reikalų integracinė platforma

	VRM
	Lietuvos Respublikos vidaus reikalų ministerija

	VSAT
	Valstybės sienos apsaugos tarnyba  prie Lietuvos Respublikos vidaus reikalų ministerijos

	WCAG
	Žiniatinklio turinio prieinamumo gairės, 



[bookmark: _Toc217311674]Techninės specifikacijos santrauka
Migracijos departamentas prie Lietuvos Respublikos vidaus reikalų ministerijos (toliau – MD arba Perkančioji organizacija, PO) vykdo projektą „MIGRIS plėtra pagal EURODAC reikalavimus“ (toliau – Projektas). Projekto tikslas – užtikrinti MIGRIS atitiktį Europos Parlamento ir Tarybos reglamentui (ES) 2024/1358 dėl sistemos EURODAC, išplečiant MIGRIS funkcionalumą biometrinių duomenų rinkimo ir apdorojimo galimybėmis bei integracinių sąsajų su susijusiomis ES informacinėmis sistemomis, sudarančiomis Sąveikumo sistemą, sukūrimu. 
Šioje paslaugų pirkimo techninėje specifikacijoje (toliau – Techninė specifikacija) pateikiami reikalavimai, pagal kuriuos turi būti vykdomos MIGRIS plėtros pagal EURODAC reikalavimus paslaugos (toliau – Paslaugos). Dokumente pateikiamas esamos situacijos aprašymas, nurodomi teisės aktai ir dokumentai, kuriais turi vadovautis Projekto paslaugų teikėjas (toliau – Paslaugų teikėjas), atrinktas Paslaugų viešojo pirkimo būdu, ir su kuriuo bus pasirašyta Paslaugų teikimo sutartis (toliau – Sutartis), įvardinamas Paslaugų pirkimo (toliau – Pirkimas) tikslas, uždaviniai ir rezultatai, aprašomi funkciniai ir nefunkciniai reikalavimai ir visa kita perkamoms paslaugoms įgyvendinti reikalinga informacija.
[bookmark: _Hlk208844978]Pirkimo paslaugos finansavimo šaltiniai: sienų valdymo ir vizų politikos finansinės paramos lėšos. 
[bookmark: _Ref205970410][bookmark: _Toc217311675]Teisinė aplinka
1. Žemiau pateikiamas sąrašas, teisės aktų ir dokumentų, kuriais turi vadovautis Paslaugų teikėjas įgyvendindamas Projektą:
2024 m. gegužės 14 d. Europos Parlamento ir Tarybos reglamentas (ES) 2024/1358 dėl sistemos EURODAC, skirtos biometriniams duomenims palyginti, sukūrimo siekiant veiksmingai taikyti Europos Parlamento ir Tarybos reglamentus (ES) 2024/1351 ir (ES) 2024/1350 ir Tarybos direktyvą 2001/55/EB ir nustatyti neteisėtai esančius trečiųjų valstybių piliečius ir asmenis be pilietybės, ir dėl valstybių narių teisėsaugos institucijų ir Europolo teisėsaugos tikslais teikiamų prašymų palyginti duomenis su sistemos EURODAC duomenimis, kuriuo iš dalies keičiami Europos Parlamento ir Tarybos reglamentai (ES) 2018/1240 ir (ES) 2019/818 ir kuriuo panaikinamas Europos Parlamento ir Tarybos reglamentas (ES) Nr. 603/2013;
2019 m. gegužės 20 d. Europos Parlamento ir Tarybos reglamentas (ES) 2019/817 dėl ES informacinių sistemų sienų ir vizų srityje sąveikumo sistemos sukūrimo, kuriuo iš dalies keičiami Europos Parlamento ir Tarybos reglamentai (EB) Nr. 767/2008, (ES) 2016/399, (ES) 2017/2226, (ES) 2018/1240, (ES) 2018/1726 ir (ES) 2018/1861 bei Tarybos sprendimai 2004/512/EB ir 2008/633/TVR;
2019 m. gegužės 20 d. Europos Parlamento ir Tarybos reglamentas (ES) 2019/818 dėl ES informacinių sistemų policijos ir teisminio bendradarbiavimo, prieglobsčio ir migracijos srityje sąveikumo sistemos sukūrimo, kuriuo iš dalies keičiami reglamentai (ES) 2018/1726, (ES) 2018/1862 ir (ES) 2019/816;
2018 m. rugsėjo 12 d. Europos Parlamento ir Tarybos reglamentas (ES) 2018/1240, kuriuo sukuriama Europos kelionių informacijos ir leidimų sistema (ETIAS) ir iš dalies keičiami reglamentai (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 ir (ES) 2017/2226;
2024 m. gegužės 14 d. Europos Parlamento ir Tarybos reglamentas (ES) 2024/1356, kuriuo nustatomas trečiųjų šalių piliečių tikrinimas prie išorės sienų ir iš dalies keičiami reglamentai (EB) Nr. 767/2008, (ES) 2017/2226, (ES) 2018/1240 ir (ES) 2019/817;
2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas);
Lietuvos Respublikos Vyriausybės 2018 m. gruodžio 5 d. nutarimas Nr. 1209 „Dėl Lietuvos Respublikos kibernetinio saugumo įstatymo įgyvendinimo“;
Lietuvos Respublikos valstybės informacinių išteklių valdymo įstatymas;
Lietuvos Respublikos kibernetinio saugumo įstatymas;
Lietuvos Respublikos viešųjų pirkimų įstatymas;
Informacinių sistemų ir registrų įstatymai, nuostatai, duomenų saugos nuostatai ir techniniai aprašymai, kurie registruoti www.registrai.lt, www.e-tar.lt.
kiti su teikiamomis Paslaugomis ir su PO veiklos reglamentavimu susiję teisės aktai ir dokumentai.
Paslaugų teikėjas privalo vadovautis ne tik aukščiau išvardintais, bet ir visais kitais su Sutarties įgyvendinimu susijusiais teisės aktais, taip pat jų naujausiais pakeitimais ir papildymais. Paslaugų teikėjui privalomi ir visi Sutarties vykdymo metu naujai priimti teisės aktai, jeigu jie susiję su Sutarties įgyvendinimu.
[bookmark: _Toc217311676]Pirkimo tikslas, uždaviniai ir rezultatai
Pirkimo tikslas – sukurti EURODAC NS, t.y., MIGRIS integracines sąsajas su EURODAC CS bei Sąveikumo sistema ir iš MIGRIS aplinkos pasiekiamą funkcionalumą, įgalinantį biometrinių duomenų paėmimą, biometrinių ir tekstinių duomenų paruošimą biometrinei paieškai ir įtraukimui į EURODAC CS (centrinę sistemą) pagal parengtą Techninę specifikaciją bei Europos Parlamento ir Tarybos reglamentą (ES) 2024/1358, kuriuo nustatomas EURODAC sistemos sukūrimas.
Pirkimo uždaviniai:
atlikti detalią poreikių ir galimybių analizę pagal TS pateiktus reikalavimus;
parengti ir suderinti visą TS reikalaujamo funkcionalumo dokumentaciją;
suprojektuoti ir į atitinkamas MIGRIS aplinkas įdiegti Techninėje specifikacijoje aprašytą funkcionalumą ir integracines sąsajas;
sėkmingai įvykdyti sukurto funkcionalumo ir integracinių sąsajų testavimą;
suteikti garantinės priežiūros paslaugas įdiegtam funkcionalumui.
Pirkimo rezultatas – pilna apimtimi pagal naudotojų poreikį, ES teisės aktus, eu-LISA ar kitų Europos institucijų parengtą techninę dokumentaciją sukurtas, įdiegtas ir ištestuotas TS aprašytas funkcionalumas ir integracinės sąsajos. Teikiama garantija sukurtam funkcionalumui.
[bookmark: _Ref215729890]Lentelėje žemiau pateikiami privalomi Projekto rezultatai ir įgyvendinimo terminai pagal atskirus komponentus, kurie gali būti tikslinami pagal atnaujinamą eu-LISA integruotą sistemų sąveikumo grafiką, bei PO poreikius ir įsipareigojimus.
[bookmark: _Ref206488928]Lentelė 1. Projekto rezultatai ir įgyvendinimo terminai
	Eil. Nr.
	Komponentas
	Įgyvendinimo terminas
	Susiję TS skyriai

	
	Nacionalinės prieigos prie EURODAC per žiniatinklio naršyklės vartotojo sąsają (WUI) testavimas, konfigūravimas ir paleidimas. Prieigą pateiks eu-LISA / PO.
	2026 m. birželio mėn.
	Vaizdas 2

	[bookmark: _Ref206505558]
	[bookmark: _Hlk215728936]Sukurtas ir į MIGRIS įdiegtas funkcionalumas, įgalinantis biometrinių duomenų paėmimą, biometrinių ir tekstinių duomenų paruošimą biometrinei paieškai ir įtraukimui į EURODAC CS (centrinę sistemą). 
	2026 m. birželio mėn.
	28, 38-46, 56 

	
	Sukurtas ir į MIGRIS įdiegtas funkcionalumas, įgalinantis užsieniečių (TCN) tapatybės nustatymą ir patikrinimą, teikiant užklausas per ESP.
	2026 m. gruodžio mėn.
	47-55, 56

	
	Sukurtas ir į MIGRIS įdiegtas funkcionalumas, įgalinantis į EURODAC CS perduotų duomenų redagavimą (CUD operacijos).
	2026 m. gruodžio mėn.
	Vaizdas 3, 49, 50, 56

	
	Sukurtas ir diegtas užklausų teikimo ir rezultatų gavimo per ESP mechanizmas, naudojant ESP profilius.
	2026 m. gruodžio mėn.
	Vaizdas 2, 56-62



[bookmark: _Toc217311677]Esamos situacijos aprašymas
[bookmark: _Toc180568557][bookmark: _Toc180568558][bookmark: _Toc180568559][bookmark: _Toc180568560][bookmark: _Toc217311678]MIGRIS sistemos apžvalga
MIGRIS tikslas – informacinių technologijų priemonėmis tvarkyti duomenis, kurių reikia sprendimams dėl užsieniečių teisinės padėties Lietuvos Respublikoje nustatymo, Lietuvos Respublikos pilietybės įgijimo priimti, tvarkyti Lietuvos Respublikos pilietybę ir asmens tapatybę patvirtinančių dokumentų keitimo prašymų duomenis, užsieniečiams jų teisinę padėtį Lietuvos Respublikoje nustatančių dokumentų išdavimo, keitimo prašymų duomenis, integruotai valdyti migracijos paslaugas, teikiamas fiziniams ir juridiniams asmenims, ir procedūras, centralizuotai gauti, kaupti ir teikti visus susijusius duomenis.
Pagrindiniai MIGRIS naudotojai – viešojo sektoriaus įstaigų darbuotojai, teikiantys migracijos paslaugas (Migracijos departamentas, Valstybės sienos apsaugos tarnyba, Užsienio reikalų ministerija ir konsulinės įstaigos, kt.), Lietuvos Respublikos ir užsienio šalių piliečiai - fiziniai asmenys, Lietuvos Respublikos juridiniai asmenys, kurie naudojasi migracijos paslaugomis.
MIGRIS funkcinė architektūra pateikiama žemiau esančioje schemoje („Vaizdas 1“).
[bookmark: _Ref205975130]Vaizdas 1. Realizuota MIGRIS funkcinės architektūros schema ir pagrindiniai komponentai
[image: Diagram  Description automatically generated]

MIGRIS fiziniai komponentai diegiami „Kubernetes“ sankaupoje (angl. Cluster), kurioje sudiegiamos MIGRIS aplinkos. MIGRIS „Kubernetes“ sankaupa įdiegta Lietuvos Respublikos vidaus reikalų ministerijos (toliau – VRM) infrastruktūroje ir ją sudaro trys identiški serveriai (Kubernetes Node), tarp kurių atliekamas apkrovos balansavimas. MIGRIS naudotojai į sistemą jungiasi per VRM eksploatuojamą WAF F5 apkrovos balansavimo įrenginį.
MIGRIS architektūros realizavimui naudojami šie komponentai: (žr. „Vaizdas 1“):
NGINX Ingress Controller – „Kubernetes“ komponentas skirtas naudotojo užklausoms paskirti į reikalingus sistemos komponentus;
App – MIGRIS pagrindinė „Spring Boot“ aplikacija, kuri pateikia REST WS prieigą visoms MIGRIS funkcijoms atlikti, kurias kviečia „Angular“ naudotojo sąsaja;
Web – „Angular“ naudotojo sąsajos  komponentas, kuris realizuoja MIGRIS naudotojo sąsają;
Integration – integravimo komponentas su eMIGRIS ir kitomis sistemomis;
ETL – duomenų pakrovimo į BI komponentas. MIGRIS ataskaitų ETL procedūra įgyvendinta projekto pagrindine „Spring Boot“ technologija ir įvairiomis papildomomis „Spring“ karkaso bibliotekomis, iš kurių pamatinę ETL dalį sudaro „Spring Batch“ mechanizmas;
Neurotech – pirštų atspaudų paieškos komponentas;
elasticSearch – duomenų paieškos komponentas;
mongodb, graviteeio-api3x-gateway, graviteeio-api3x-api, graviteeio-api3x-ui, graviteeio-api3x-portal – „Gravitee“ duomenų komponento vidiniai komponentai;
Solr – dokumentų paieškos indeksas;
Solr-zookeeper – Solr konfigūravimo ir sinchronizavimo servisas;
Dok-dokapp  –  pagrindinė MIGRIS-DOK aplikacija;
Dok-tundra – MIGRIS-DOK foninių darbų servisas;
Doc-conv – „docx“ formato dokumentų užpildymo ir failų konvertavo mikroservisas.
MIGRIS Storage – duomenų saugykla skirta MIGRIS duomenis saugoti (MIGRIS File Data – prie prašymo prisegami priedai; MIGRIS-DOK File Data – MIGRIS-DOK failai).
MIGRIS duomenų šaltiniai (duomenų bazės):
ADMIN3 – naudotojų administravimo sistema;
PILIETIS – MIGRIS naudojama duomenų bazės schema;
UŽSIENIETIS – MIGRIS naudojama duomenų bazės schema;
MIGRIS_BI – MIGRIS ataskaitų duomenų bazė;
MIGRIS_DOK – MIGRIS-DOK duomenų bazė.
[bookmark: _Toc180568563][bookmark: _Toc180568564]MIGRIS naudotojų – viešojo sektoriaus įstaigų darbuotojų autorizavimas:
Naudotojai prie MIGRIS jungiasi naudodami naudotojo vardą ir slaptažodį. Prisijungimas vykdomas per Oracle Weblogic Access Management (Oracle AM), kuriame taip pat įgyvendintas vieningo prisijungimo funkcionalumas (angl. Single Sign-on, SSO). Po sėkmingos autentifikacijos, vykdoma naudotojo autorizacija, Oracle AM prisijungimo moduliui kreipiantis į ADMIN III posistemę ir naudotojui priskiriant atitinkamą rolę ir visas naudotojui tuo metu galiojančios teises. Autorizacija be sėkmingos autentifikacijos nevykdoma.
MIGRIS yra įdiegtos galimybės valdyti naudotojų roles bei joms suteiktas teises. Registruose ir informacinėse sistemose per MIGRIS visos galimos vykdyti užklausos turi atskiras teises, naudotojui yra suteikiamos teisės vykdyti paiešką tik tuose registruose ir informacinėse sistemose, kuriose naudotojas ir jo institucija turi tam teisę įstatymų nustatyta tvarka. Taikant šį detalų teisių valdymą, kiekvienai rolei yra sudedamos tik jai aktualios teisės, todėl naudotojai MIGRIS mato tik tai, kas jiems priklauso, ir vykdo tik tai, kas jiems yra aktualu pagal jų veiklos funkcijas.
[bookmark: _Toc217311679]EURODAC sistemos apžvalga
EURODAC yra centralizuota ES sistema, skirta tekstiniams ir biometriniams duomenims palyginti užsieniečio tapatybei nustatyti, siekiant padėti taikyti ES prieglobsčio, migracijos ir teisėsaugos reglamentus.
EURODAC sudaro centrinė sistema ir ryšių infrastruktūra duomenų perdavimui.
[bookmark: _Ref215570696]EURODAC sąsajos su kitomis sistemomis: 
Dalį EURODAC funkcionalumo užtikrina kitos sistemos per sąveikumo komponentus, pavyzdžiui, bendra tapatybės duomenų saugykla (CIR), kurioje saugomi trečiųjų šalių piliečių (TCN) tapatybės duomenys, ir Europos paieškos portalas (ESP), per kurį nacionalinės institucijos atlieka susijusių informacinių sistemų užklausas.
ETIAS: Europos kelionių informacijos ir leidimų sistema palygina savo valdomus duomenis su EURODAC duomenimis, kad būtų galima atlikti kelionės leidimo patikrinimus automatizuoto ir rankinio apdorojimo metu.
VIS: Vizų informacinė sistema palygina savo valdomus duomenis su EURODAC duomenimis, automatinio ir rankinio apdorojimo metu tvarkant vizų prašymo duomenis.
CRRS: EURODAC teikia duomenis statistikos ataskaitų teikimo sistemai (CRRS), įgalinant įrodymais grindžiamą politikos formavimą.
EURODAC naudotojai:
Valstybės narės: nacionalinės valdžios institucijos naudoja EURODAC sistemą prieglobsčio prašytojų ir neteisėtai esančių trečiųjų šalių piliečių tapatybei nustatyti, taip pat – vykdant  teroristinių nusikaltimų arba kitų sunkių nusikalstamų veikų prevenciją atskleidimą bei tyrimą.
Europol: naudoja EURODAC sistemą sunkių nusikaltimų ir terorizmo prevencijai, nustatymui ir tyrimui.
eu-LISA: tvarko operacinius aspektus ir užtikrina sąveikumą su kitomis ES informacinėmis sistemomis.
EURODAC sistemos veiklos sritys apibrėžtos EURODAC reglamente [AD1].  EURODAC sąveikumas su kitomis sistemomis parodytas toliau pateiktame paveikslėlyje („Vaizdas 2“):
[bookmark: _Ref205987624]Vaizdas 2.  EURODAC interoperabilumas su susijusiomis sistemomis
[image: ]
Raudonai pažymėtos tos sistemos / komponentai, kurie yra šios TS objektas.

EURODAC informaciniai ryšiai. EURODAC informacijos srautus galima suskirstyti į tris pagrindines kategorijas: 
užklausų srautai (Query);
komandų srautai (Command).  Kūrimo, atnaujinimo, ištrynimo operacijos (CUD - Create, Update, Delete);
pranešimai (Notification).
[bookmark: _Hlk206426395]Komandų srautai (kūrimo, atnaujinimo, ištrynimo operacijos – CUD), vykdomi tik tarp EURODAC nacionalinės (EDAC NS) ir centrinės sistemos (EDAC CS).  
ETIAS ir VIS sistemų užklausos, rezultatų gavimas ir duomenų verifikavimas vyksta tik per ESP. 
EURODAC informaciniai ryšiai pagal kategorijas ir dalyvius pateikiami schemoje žemiau („Vaizdas 3“).
[bookmark: _Ref206055659]Vaizdas 3. EURODAC informaciniai ryšiai ir atsakomybių ribos.

[bookmark: _Toc217311680]DEDVS apžvalga
[bookmark: _Hlk209083459]DEDVS (dabartinių Eurodac darbo vietų sistema) veikia kaip būtina tarpinė grandis tarp dabartinių darbo vietų (yra apie 50) ir aukštesnio lygio informacinių sistemų, veikia nuo 2004 m., kelis kartus modernizuota, programiškai šifruotam ryšiui su dabartine EURODAC CS ir papildomoms funkcijoms (pvz., EURODAC CS esančių duomenų keitimui ir paėmimui pagal poreikį) vykdyti naudoja Sopra-Steria produktus; 
DEDVS valdo Policijos departamentas;
DEDVS teikia duomenis į dabartinę EURODAC CS.  2026 m. liepos mėn. pradėjus veikti atnaujintai EURODAC CS, duomenys iš DEDVS nebebus teikiami (atnaujinta EURODAC CS technologiškai nebesuderinama su DEDVS);
[bookmark: _Ref216853081]Pradėjus veikti naujajai EURODAC CS, DEDVS bus atjungta nuo EURODAC CS, taip pat neturės jokių tiesioginių integracinių sąsajų su EURODAC NS (MIGRIS).  DEDVS ir toliau įgalins duomenų priėmimą iš senų darbo vietų (apie 50), šiuos duomenis esamomis DEDVS priemonėmis rankiniu būdu eksportuojant NIST failų pavidalu tolesniam apdorojimui į EURODAC NS (MIGRIS) aplinką. Tiesiogiai su naująja EURODAC CS dirbs tik EURODAC NS (MIGRIS);
DEDVS principinės funkcijos pateikiamos schemoje žemiau („Vaizdas 4“);
[bookmark: _Ref209085565]Vaizdas 4. Principinės DEDVS funkcijos.
[image: ]
[bookmark: _Toc217311681]Funkciniai reikalavimai
[bookmark: _Toc217311682]Bendrieji funkciniai reikalavimai
Diegiant naują funkcionalumą, kiek įmanoma, turi būti naudojami dabartiniai funkcionalumai (paieškos objektų ir duomenų šaltinių pasirinkimo, paieškos kriterijų įvedimo, klasifikatorių reikšmių pasirinkimo, paieškos inicijavimo, paieškos rezultatų atvaizdavimo, filtravimo, spausdinimo ir eksportavimo, paieškos kriterijų išvalymo, teisių ir rolių valdymo ir kt.). Esant poreikiui šie funkcionalumai (komponentai) turi būti atnaujinti, kad būtų užtikrintas tinkamas jų veikimas su naujai integruojamomis sistemomis.
Bendrieji reikalavimai duomenų sąrašams (paieškos rezultatams ar kitoms funkcionalumo formoms, kuriuose naudojami įrašų / duomenų sąrašai) turi apimti, bet neapsiriboti šiais funkcionalumais:
turi būti puslapiuojami;
turi būti atvaizduojamas rastų ir rodomų įrašų skaičius;
turi būti galimybė keisti sąraše rodomų įrašų kiekį;
turi būti galimybė naviguoti tarp paieškos rezultatų (pereiti į kitą / ankstesnį puslapį);
turi būti galimybė grįžti į ankstesnį sąrašą (pvz., peržiūrint registro įrašą grįžti į pasirinkto objekto rezultatų sąrašą);
turi būti galimybė valyti nurodytus paieškos kriterijus;
turi būti galimybė su PO suderintus duomenų sąrašus filtruoti pagal tiems sąrašams priklausančius atributus;
turi būti galimybė su PO suderintus duomenų sąrašus rikiuoti pagal tiems sąrašams priklausančius atributus;
turi būti realizuotas daugelio įrašų pažymėjimo funkcionalumas tam tikrų veiksmų atlikimui (pvz., pasirinktų įrašų eksportavimui). Detalios analizės ar projektavimo etapų metu su PO turi būti suderinta, kuriuose sąrašuose turi būti leidžiamas daugelio įrašų pažymėjimas ir veiksmai su tais įrašais. 
Sukurtame funkcionalume turi būti vykdomas į duomenų įvedimo formas įvedamų duomenų tikrinimas (angl. validation) pagal detalios analizės ar projektavimo etapų metu formoms nustatytas tikrinimo taisykles:
turi būti tikrinami privalomi įvesti duomenys;
turi būti tikrinamas duomenų formatas (t.y., datos, skaičiaus, teksto ir pagal kitas nustatytas taisykles);
turi būti atliekamas loginis tikrinimas tarp formos elementų – vieno formos elemreaento parinkimas (įvedimas) turi galėti įjungti / išjungti kitus formos elementus ir pan.;
turi būti tikrinami pridedamų rinkmenų plėtiniai ir rinkmenos dydis. Galimų įkelti rinkmenų formatų sąrašas turi būti suderintas su PO detalios analizės ar projektavimo etapų metu.
Sukurto funkcionalumo formos turi būti konstruojamos taip, kad duomenų įvedimas būtų kiek įmanoma labiau struktūrizuotas ir kiek įmanoma labiau paremtas klasifikatorių naudojimu, o išrašai generuojami remiantis šiais struktūrizuotais duomenimis.
Naujai sukurtose / atnaujintose duomenų įvedimo formose pagalbinės informacijos (angl. hints) atvaizdavimui turi būti naudojamas dabartinis MIGRIS funkcionalumas. Naudotojams turi būti pateikiami paaiškinamieji pranešimai tose MIGRIS vietose, kuriose gali kilti neaiškumų siekiant suprasti reikalingus atlikti veiksmus (pvz., pateikiamas paaiškinimas, kokius duomenis reikia įvesti į tam tikrą formos lauką). Detalios analizės ar projektavimo etapų metu turi būti identifikuotos ir su PO suderintos vietos, kuriose turi būti pateikiami paaiškinamieji pranešimai.
Paieškos formų kriterijai turi atitikti duomenų šaltinių duomenų struktūras.
Sukurtame funkcionalume turi būti galima paieškos kriterijams įvesti / nurodyti įvairius konkretų kriterijų tikslinančius ar bendrinančius požymius: rėžius (pvz., FA paieška turi veikti pagal nurodytą pilną gimimo datą (metai, mėnuo, diena) ir tik pagal gimimo metus), paklaidas (pvz., gimimo datos paklaida turi būti taikoma gimimo metų atžvilgiu į abi puses (pvz., jei paklaida 1 metai, o gimimo metai 1980, tai paieškos rėžiai turi apimti 1979-1981 metus)), skirtingas kriterijaus variacijas (pvz., turi būti galima pasirinkti asmenvardžių paieškos būdą (pagal fragmentą, tikslus vardas / pavardė, bet kuri reikšmė gali būti vardas (angl. any name) ir kt.)) ir pan.). Naujai sukurti / atnaujinti paieškos kriterijai ir juos tikslinantys ar bendrinantys požymiai turi būti suderinti su PO detalios analizės ar projektavimo etapų metu.
Sukurtame funkcionalume turi būti galimybė su PO suderintuose tekstiniuose paieškos laukuose paiešką vykdyti:
pagal lietuviškas raides ir vietoje lietuviškų raidžių naudojant lotyniškus raidžių atitikmenis;
atsižvelgiant į didžiąsias ir mažąsias raides;
naudojant asmenvardžių / JA pavadinimų transliteracija:
naudotojui pasirinkus transliteracijos funkciją, turi būti atliekama pasirenkamų simbolių transliteracija į lotynų kalbos simbolius;
transliteracija turi būti atliekama iš tarptautinių, kirilicos, graikų kalbos simbolių;
transliteracija turi būti vykdoma su PO suderintose paieškos formose;
transliteracijos algoritmas turi būti suderintas su Šengeno informacinės sistemos (SIS) transliteracijos algoritmu, apie kurį detalesnę informaciją Paslaugų teikėjui pateiks PO.
[bookmark: _Ref216853231][bookmark: _Ref216861482][bookmark: _Toc217311683]Reikalavimai biometrinių duomenų surinkimui (EURODAC NS)
[bookmark: _Ref206505861]Biometrinių duomenų surinkimui MIGRIS sistemos aplinka turi būti papildyta naujai sukurtu EURODAC NS moduliu.  EURODAC NS funkcionalumas turi įgalinti biometrinių duomenų nuskaitymą per MIGRIS vartotojo aplinką, per prijungtas EURODAC darbo vietas. EURODAC darbo vietas pateiks PO. Principinė EURODAC NS veiksmų seka:
vykdoma trečiosios valstybės piliečio (TCN) apklausa;
atidaroma arba sukuriama nauja asmens byla MIGRIS darbo aplinkoje, pagal TCN situaciją pasirenkant atitinkamą EURODAC kategoriją: 
kategorija 1: Tarptautinės apsaugos prašymo duomenų įrašas;
kategorija 2: Sulaikyto asmens duomenų įrašas dėl neteisėto sienos kirtimo;
kategorija 3: Trečiosios šalies piliečio, neteisėtai esančio ES, duomenų įrašas;
kategorija 4–5: Teisėsaugos paieškos duomenų tvarkymas (valstybių narių ir Europolo užklausos);
kategorija 6: Duomenų apsaugos teisių įgyvendinimas;
kategorijos 7–10: Perkėlimo, registracijos ir laikinos apsaugos duomenų įrašai. 10 kategorija (laikina apsauga) duomenų įrašuose žymima vienu skaitmeniu 0, kitos – skaitmenimis nuo 1 iki 9.
tiesiai iš asmens bylos paimami ir išsaugomi TCN biometriniai duomenys;
kartu su biometriniais duomenimis, į asmens bylą suvedami papildomi duomenys pagal EURODAC Reglamento (ES) 2024/1358 reikalavimus;
duomenys išsaugomi EURODAC NS;
duomenys apdorojami ir perduodami į EURODAC CS.
Visais atvejais į MIGRIS suvedami ir į atitinkamas sistemas perduodami šie duomenys:
pirštų atspaudų duomenys NIST formatu;
veido atvaizdas NIST formatu;
pavardė (-ės) ir vardas (-ai), pavardė (-ės) gimimo metu ir anksčiau turėti vardai ir pavardės, taip pat visos pravardės – jas galima įvesti atskirai;
pilietybė (-ės);
gimimo data;
gimimo vieta;
kilmės valstybė narė, 
lytis;
jei turima, asmens ar kelionės dokumento tipas ir numeris, dokumentą išdavusios valstybės trijų raidžių kodas ir to dokumento galiojimo pabaigos data;
jei turima, asmens ar kelionės dokumento skenuota spalvota kopija, kartu pateikiant informaciją apie jo autentiškumą, o kai tokio dokumento nėra – kito dokumento, pagal kurį būtų lengviau nustatyti trečiosios valstybės piliečio arba asmens be pilietybės tapatybę, skenuota spalvota kopija, kartu pateikiant informaciją apie jo autentiškumą;
kilmės valstybės narės naudojamas registracijos numeris;
biometrinių duomenų paėmimo data;
duomenų perdavimo į sistemą EURODAC data;
operatoriaus naudotojo tapatybės kodas.
Kiti duomenys suvedami pagal bylos sukūrimo metu pasirinktą EURODAC kategoriją, vadovaujantis EURODAC Reglamento (ES) 2024/1358 17, 19, 21, 22, 23, 24, 26 straipsniais.
[bookmark: _Ref206422408]NIST failai į MIGRIS ir EURODAC CS turi būti pateikiami formatu NIST type-14 WSQ 500dpi. Išsamūs reikalavimai pagal EURODAC ICD dokumentą bus pateikti Sutarties vykdymo metu.
[bookmark: _Ref206423120]Biometrinių duomenų surinkimo funkcionalumas turės būti įdiegtas:
[bookmark: _Hlk209092996]50 (penkiasdešimtyje) EURODAC darbo vietų skirtingose MD ir VSAT fizinėse patalpose LR teritorijoje (EURODAC darbo vietas pateiks PO);
EURODAC NS (MIGRIS) vartotojo aplinkoje, per kurią bus valdomos prijungtos EURODAC darbo vietos (EURODAC darbo vietos integravimo aplinką (SDK) pateiks PO);
[bookmark: _Ref206504808]Turi būti sukurtas ir iš MIGRIS aplinkos pasiekiamas šis EURODAC NS funkcionalumas:
pirštų atspaudų įvedimas:
per EURODAC darbo vietų EDĮ (angl. live scanner), programiniu būdu aktyvuojant EDĮ tiesiai iš MIGRIS aplinkos. EDĮ gamintojo autorizuotą integracijų kūrimo aplinką (software development kit – SDK) pateiks PO;
[bookmark: _Hlk209083674]per importo servisą (atspaudams, įvestiems per DEDVS);
iš vaizdo failo (BMP, JPEG ir pan.).
[bookmark: _Hlk206577780]DEDVS duomenų importo servisas (importuojami duomenys bus pateikti kaip NIST failai dabartiniu DEDVS formatu):
DEDVS formato duomenų importas ir peržiūra MIGRIS (EURODAC NS) aplinkoje;
dublikatų kontrolė pagal EURODAC nuorodinį numerį ir kitus požymius;
NIST failų formato konvertavimas į EURODAC ICD 2025 formatą (type-4 pervedimas į type-14 ir smulkesni keitimai);
susijusių tekstinių laukų sutvarkymas (sumažinimas) formatu, tinkamu užklausoms į EURODAC CS.
įvestų pirštų atspaudų paruošimas užklausoms į EURODAC CS:
unikalaus EURODAC nuorodinio numerio suteikimas (MSTransactionID);
kuriant EURODAC nuorodinį numerį, turi būti prisilaikoma esamos numeravimo tvarkos: LT+ k + mm + 7 skaitmenys (kilmės šalies kodas ir einamasis nr.), kur LT – Lietuva, k – kategorija (0..9), mm – einamieji metai.  Turi būti palikta galimybė sukurti naujas numeravimo tvarkas;
techninių defektų duomenyse ištaisymas;
duomenų formatų pervedimas į reikiamą pavidalą;
duomenų datų/laikų neatitikimų korekcijos ir susiję veiksmai.
naudotojo sąsaja biometrinių duomenų rankiniam verifikavimui:
EURODAC CS pateiktų atpažinimo kandidatų atspaudų verifikavimas su ieškomaisiais pirštų atspaudais (daktiloskopine kortele ar latentiniu atspaudu);
biometrinių duomenų rankinio verifikavimo naudotojo aplinka turi būti prieinama autorizuotiems kitų institucijų naudotojams, jeigu jie yra administruojami per ADMIN III;
integracinis komponentas su EURODAC CS (taip pat žr. skyrių „6.3 Reikalavimai integracijai su EURODAC CS“):
šifruoto duomenų mainų kanalo tarp EURODAC CS ir NS sukūrimas;
užklausų ir duomenų valdymo servisų į EURODAC CS sukūrimas;
atsakymų iš EURODAC CS „humanizavimas“, t.y. užklausų procedūrose naudojamų pranešimų kodų susiejimas su naudotojams suprantamais paaiškinimais lietuvių kalba. 
[bookmark: _Hlk211428910]integracija su daktiloskopinių duomenų registru (DDR):
turi būti sukurtas užklausų teikimo ir rezultatų grąžinimo servisas, naudojant asinchroninius webservisus;
įvestų pirštų atspaudų duomenys turi būti automatiškai perduodami į DDR, lygiagrečiai su jų siuntimu į Eurodac CS, numatant pakartotino perdavimo galimybę, t.y., kai duomenų perdavimą inicijuoja autorizuotas vartotojas;
tikrinimo rezultatai (yra/nėra sutapimų ir jų duomenys) turi būti grąžinami į EURODAC NS (MIGRIS) ir rodomi autorizuotiems naudotojams.
[bookmark: _Ref206505372]Bendri reikalavimai biometrinių duomenų surinkimui:
visų EURODAC kategorijų (nuo 0 iki 9) įrašų įvedimas EURODAC darbo vietose arba iš vaizdo failų;
tiesioginis korektiško EURODAC nuorodinio numerio ėmimas iš MIGRIS;
tiesioginis apdorojimo EURODAC CS bazėje rezultatų ėmimas iš MIGRIS ir pateikimas naudotojui;
pirštų atspaudų įvedimas iš vaizdo failų (BMP, JPEG ir pan.);
4 ir 5 kategorijų pirštų atspaudų (daktiloskopinių kortelių ir latentinių), gautų iš DDR ir kitų šaltinių, tikrinimas EURODAC CS bazėje pagal teisėsaugos institucijų užklausas. Turi būti priimami maksimaliai plataus spektro NIST failai ir konvertuojami į reikiamą EURODAC CS formatą.
Darbui su biometriniais duomenimis turi būti sukurtos atskiros MIGRIS naudotojų rolės, su atitinkamomis prieigos teisėmis, atsižvelgiant į Techninės specifikacijos 140 skyriaus reikalavimus.  MIGRIS naudotojų rolės gali būti suteikiamos kitų institucijų naudotojams, jeigu jie yra administruojami per ADMIN III.
[bookmark: _Ref216853295]Atliekant techninės įrangos integravimą bei kuriant duomenų perdavimo servisus, turi būti vadovaujamasi eu-LISA valdomų didelės apimties informacinių sistemų technine dokumentacija ir joje pateiktais reikalavimais. Atitinkamų informacinių sistemų techninė dokumentacija (ICD - angl. Interface Control Document, TDD - angl. Test Design Description, DTS ir kt.) Paslaugų teikėjui bus pateikta Sutarties vykdymo metu.
[bookmark: _Ref205980061][bookmark: _Ref206510833][bookmark: _Ref206510843][bookmark: _Ref206510853][bookmark: _Ref206510884][bookmark: _Ref206510896][bookmark: _Ref206510901][bookmark: _Toc217311684]Reikalavimai integracijai su EURODAC CS
[bookmark: _Ref216854047]Turi būti sukurta EURODAC NS (MIGRIS) modulio integracija su EURODAC CS (centrine duomenų baze ir komunikacijos infrastruktūra). Principinė su EURODAC CS integracija susijusių veiksmų seka:
MIGRIS sistemoje (EURODAC NS) nuskaitomi (paimami) trečiosios valstybės piliečio (TCN) biometriniai duomenys;
TCN duomenys perduodami į EURODAC CS;
į EURODAC CS sistemą perduotiems duomenims atliekama automatinė biometrinė paieška, ieškant sutapimų su kitų valstybių narių perduotais ir sistemoje EURODAC jau saugomais biometriniais duomenimis;
į MIGRIS iš EURODAC CS automatiškai perduodamas teigiamas (buvo rasta 1 ar daugiau sutapimų pagal pirštų atspaudus) arba neigiamas (sutapimų nerasta) biometrinės paieškos rezultatas:
neigiamo rezultato atveju sukuriama nauja duomenų seka apie TCN Eurodac sistemoje;
visais atvejais apdorojimo EURODAC CS bazėje rezultatas (su detalėmis) siunčiamas į darbo vietą, kur buvo įvesti pirštų atspaudai.
vykdoma atitinkama procedūra TCN atžvilgiu pagal galiojančius teisės aktus (ne šios TS objektas).
Sutapimo EURODAC CS bazėje atveju VerifyHit metodu perduodami šie duomenys:
perduodamos iš anksto nustatytos pranešimų reikšmės;
laisvi pastabų laukai;
pranešimo data;
valstybės, kuri siunčia pranešimą ir kuriai siunčiamas pranešimas, kodas;
prioritetinės tvarkos reikšmė;
kalba, kuria siunčiamas pranešimas;
tekstinių duomenų laukai su pasirenkamomis reikšmėmis iš žinomo reikšmių sąrašo.
[bookmark: _Ref206426673]Darbui su EURODAC integracijos funkcijomis ir duomenimis turi būti sukurtos dedikuotos MIGRIS naudotojų rolės, atsižvelgiant į EURODAC palaikomus prieigos profilius (authorisation profiles):
Insert – leidžia į EURODAC įterpti naujus duomenis;
Update – leidžia keisti / atnaujinti EURODAC saugomus įrašus;
Erase – leidžia ištrinti įrašus iš EURODAC;
Search – leidžia atlikti biometrines paieškas EURODAC;
Notify – leidžia nacionalinei sistemai perduoti į EURODAC.CS pranešimus, kad iš CS paduotas VerifyHit pasitvirtino, arba ne. 
[bookmark: _Ref206426678]Komandų srautai turi būti vykdomi tik tarp EURODAC nacionalinės (NS) ir centrinės sistemos (CS), panaudojant baigtinį EURODAC palaikomų komandų sąrašą ir atitinkamus prieigos profilius, kurių detalizacija pateikiama lentelėje žemiau („Lentelė 2“):
[bookmark: _Ref206426593]Lentelė 2. EURODAC palaikomos komandos ir prieigos profiliai
	                                                                            Prieigos profilis

EURODAC komandos
	Insert
	Update
	Erase
	Search
	Notify

	SearchAndInsertRecordData
	*
	
	
	*
	

	InsertRecordData
	*
	
	
	
	

	VerifyHit
	
	
	
	
	*

	UpdateBusinessData
	
	*
	
	
	

	UpdateIdentityData
	
	*
	
	
	

	MarkDataByUpdateRecord
	
	*
	
	
	

	UnMarkDataByUpdateRecord
	
	*
	
	
	

	DeleteSecurityFlagByUpdateRecord
	
	*
	
	
	

	UpdateMSResponsible
	
	*
	
	
	

	UpdateDataRestrictions
	
	*
	
	
	

	UpdateDataUNRestrictions
	
	*
	
	
	

	EraseData
	
	
	*
	
	


Integracijos funkcijomis ir rezultatais gali naudoti tik tie MIGRIS vartotojai, kurie turi suteiktas prieigos teises.
Duomenų perdavimas bus vykdomas sinchroniškai ir asinchroniškai priklausomai nuo duomenų.
Duomenų perdavimui naudojamas protokolas – gRPC.
[bookmark: _Hlk208840754]Duomenų laukai turi būti leidžiami įvesti įvairiakalbiu formatu, naudojant UTF-8 (iki 2 baitų simboliui) formatą.
[bookmark: _Ref216854061]Kuriant EURODAC integraciją, turi būti vadovaujamasi eu-LISA valdomų didelės apimties informacinių sistemų technine dokumentacija ir joje pateiktais reikalavimais. Atitinkamų informacinių sistemų techninė dokumentacija (ICD - angl. Interface Control Document, TDD - angl. Test Design Description, DTS ir kt.) Paslaugų teikėjui bus pateikta Sutarties vykdymo metu.
[bookmark: _Toc180568573][bookmark: _Toc180568574][bookmark: _Ref216862358][bookmark: _Toc217311685]Reikalavimai integracijai su Sąveikumo sistema
[bookmark: _Ref216794819][bookmark: _Ref216959754]Turi būti sukurta MIGRIS integracija su Sąveikumo sistema, įdiegiant užklausų teikimo ir rezultatų gavimo mechanizmą per ESP, naudojant eu-LISA patvirtintus ir „Lentelė 3“ nurodytus ESP profilius (nurodyti tik tie ESP profiliai, kurie susiję su PO ir reikalingi įgyvendinant projektą pagal šią TS):
[bookmark: _Ref216790326]Lentelė 3. Projekte naudojamų ESP profilių aprašas
	Eil.Nr.
	ESP profilio ID
	Teisinis pagrindas
	Taikymo sritis

	
	EDAC.18
	(ES) 2024/1358
18 str.
	Biometrinių duomenų rinkimas ir perdavimas.

	
	EDAC.40
	(ES) 2024/1358
40 str.
	EURODAC įrašytų duomenų redagavimas (CUD operacijos).

	
	EDAC.43
	(ES) 2024/1358
43 str.
	Teisės gauti prieigą prie asmens duomenų užtikrinimas.

	
	EDAC.33
	(ES) 2024/1358
32 ir 33 str.
	Šalies narės teisėsaugos institucijų prieiga.



Siunčiamose užklausose per ESP turi būti nurodomi šie parametrai:
užklausos tipas;
naudotojo rolė; 
biometrinių arba latentinių duomenų failas NIST formatu;
teksto formato laukai iš pasirenkamų reikšmių sąrašo;
laisvos formos tekstinių duomenų laukai.
MIGRIS integravimo su Sąveikumo sistema planas turi būti suderintas su Sąveikumo sistemos ir atitinkamų jos komponentų techninio sukūrimo ir parengimo naudojimui planu, kurį Paslaugų teikėjui pateiks PO.
Kai dėl Sąveikumo sistemos arba jos kompnentų vystymo arba gedimo nėra techninių galimybių teikti užklausas per ESP, bus naudojama tiesioginė prieiga prie 18 punkte išvardintų sistemų. Paslaugų teikėjas turi užtikrinti suteiktų prieigų testavimą ir rezultatų gavimą pagal sistemų valdytojų pateiktą techninę dokumentaciją. Susijusi techninė dokumentacija bus pateikta Paslaugų teikėjui Sutarties vykdymo metu. 
Turi būti įdiegtas užklausų teikimo per ESP mechanizmas, pateikiant bendrą pirminės paieškos užklausos formą, kuri turi apimti, bet neapsiriboti žemiau pateikiama informacija:
FA duomenys: vardas, pavardė, lytis, pilietybė, gimimo data, gimimo šalis, gimimo vieta;
kelionės dokumento duomenys: dokumento numeris, dokumento rūšis, dokumento galiojimo pabaigos data;
prašymo pagrįstumo duomenys: užklausos teikimo pagrindas ir patikslinimas, bylos / dokumento numeris, nusikalstama veika, nusikaltimo kvalifikacija pagal Lietuvos Respublikos baudžiamąjį kodeksą, prašančiosios institucijos duomenys, užklausą teikiančio asmens kontaktiniai duomenys;
FA biometriniai duomenys: pirštų atspaudai, veido atvaizdai;
tikslūs duomenų laukai ir forma turi būti detalizuoti ir suderinti su PO detalios analizės ar projektavimo etapų metu.
Užklausų teikimo per ESP mechanizmas turi vadovautis žemiau pateikta logika ir funkcionalumu:
užklausos teikėjo užpildyta pirminės paieškos užklausos forma siunčiama į ESP (be užklausos patvirtinimo);
per ESP atlikus paiešką atitinkamuose Sąveikumo sistemos komponentuose, gaunamas atsakymas, nurodantis konkrečias IS, kuriose yra / nėra ieškomo TCN duomenų (atsakymas apima tik duomenų radimo faktą konkrečioje IS, bet ne detalius IS saugomus duomenis pagal paieškos parametrus);
gavus atsakymą, nurodantį konkrečias IS, kuriose yra ieškomo asmens duomenų, turi būti realizuotas funkcionalumas, leidžiantis užklausos teikėjui pasirinkti automatiškai užpildyti detalios paieškos konkrečios IS duomenyse užklausos formą pagal ESP paieškai naudotą TCN informaciją, siekiant gauti visapusišką prieigą prie konkrečios IS duomenų;
užklausos teikėjas turi galėti peržiūrėti / redaguoti / papildyti trūkstama informacija automatiškai užpildytas TCN paieškos pasirinktose konkrečiose IS paieškos formas su aiškiai matomais laukais, kurie buvo užpildyti iš ESP paieškos rezultatų ir ESP paieškai naudotų TCN duomenų;
automatiškai užpildytoms pasirinktų konkrečių IS užklausų formoms turi būti taikomi tokie patys užklausų tvirtinimo ir valdymo funkcionalumai bei procesai kaip ir rankiniu būdu užpildytoms atitinkamų IS užklausų formoms laikantis reikalavimų, pateiktų atitinkamos IS skirtuose poskyriuose;
detali paieška Sąveikumo sistemai priklausančiose IS pagal patvirtintas užklausas vykdoma per ESP su pirminės paieškos ESP užklausos nuoroda;
paieškos rezultatas / atsakymas gautas per ESP iš pirminių IS duomenų šaltinių turi būti atvaizduotas tokia pačia forma, kaip ir būtų atvaizduotas teikiant užklausą tiesiogiai į pirminių IS duomenų šaltinius;
jei užklausos teikėjas, gavęs atsakymą, nurodantį konkrečias IS, kuriose yra ieškomo TCN duomenų, neprašo suteikti visapusiškos prieigos prie bent vienos iš IS, kuriose buvo nustatyta atitiktis, užklausos teikėjui turi būti galimybė pateikti pagrindimą, kodėl nebuvo pateiktas toks prašymas, kuris turi būti susietas su nacionaline byla.
[bookmark: _Ref216959804]Kuriant integraciją su Sąveikumo sistema, turi būti vadovaujamasi eu-LISA valdomų didelės apimties informacinių sistemų technine dokumentacija ir joje pateiktais reikalavimais. Atitinkamų informacinių sistemų techninė dokumentacija (ICD - angl. Interface Control Document, TDD - angl. Test Design Description, DTS ir kt.) Paslaugų teikėjui bus pateikta Sutarties vykdymo metu.
[bookmark: _Toc183904727][bookmark: _Toc183904728][bookmark: _Toc183904729][bookmark: _Toc183904730][bookmark: _Toc183904731][bookmark: _Toc183904732][bookmark: _Toc185846940][bookmark: _Toc217311686]Nefunkciniai reikalavimai
[bookmark: _Toc185846941][bookmark: _Toc217311687]Bendri reikalavimai įgyvendinimui
Paslaugų teikėjas privalo įgyvendinti visus šios Techninės specifikacijos reikalavimus.
Šiame dokumente vartojami terminai „turi būti“, „turi turėti“, „turi leisti“, "turi būti galimybė", „turi turėti galimybę“ yra lygiaverčiai ir reiškia, kad Paslaugų teikėjas privalo sukurti ir įdiegti (ar pateikti ir įdiegti) atitinkamą funkcionalumą ir suteikti atitinkamas paslaugas. Funkcionalumas, kuris yra nurodytas būsimuoju laiku (bus, leis, apims) nurodo siekiamą įgyvendinti būseną ir reiškia, kad Paslaugų teikėjas privalo sukurti ir įdiegti (ar pateikti ir įdiegti) atitinkamą funkcionalumą.
Šioje Techninėje specifikacijoje naudojami žodžiai (trumpiniai) „kt.“, „.pan“, „ir kt.“, „ir pan.“ ir panašūs žodžiai turi būti suprantami, kaip detalios analizės reikalaujantys reikalavimai, kurios metu turi būti detalizuojamas ir su PO suderinamas reikalavimo įgyvendinimas, sudarant reikiamus duomenų, objektų, atributų, funkcijų ir kitų elementų baigtinius sąrašus, kurie būtini atitinkamo funkcionalumo sukūrimui. 
Įgyvendinant šios Techninės specifikacijos reikalavimus negali būti neigiamai įtakojamas dabartinis MIGRIS funkcionalumas.
Paslaugų teikėjas ar PO gali siūlyti alternatyvų atskiro Techninės specifikacijos reikalavimo įgyvendinimo būdą arba reikalavimo įgyvendinimo iškeitimą į lygiavertį funkcionalumą, kuris nedarytų neigiamos įtakos Projekto tikslo, uždavinių ir galutinių rezultatų įgyvendinimui, taip pat netrikdytų registrų ir informacinių sistemų veiklos bei neprieštarautų pirkimus reglamentuojančių teisės aktų reikalavimams. Kiekvienas siūlomas alternatyvus ar Techninės specifikacijos reikalavimą keičiantis funkcionalumas turi būti suderinamas su PO bei tvirtinimas vadovaujantis Paslaugų teikimo reglamente apibrėžta pakeitimų valdymo procedūra.
Paslaugų teikėjas gali siūlyti alternatyvius architektūros būdus, kurie užtikrintų lygiavertę ar geresnę funkcionalumo greitaveiką, aukštą prieinamumą, plečiamumą, sąveikumą, palaikymą, saugumą ir patogumą. Kiekvienas siūlymas turi būti įvertintas ir patvirtintas PO vadovaujantis Paslaugų teikimo reglamente apibrėžta pakeitimų valdymo procedūra.
[bookmark: _Hlk206059096]Kuriant funkcionalumą turi būti vadovaujamasi šios Techninės specifikacijos skyriuje "Teisinė aplinka" nurodytais teisės aktais ir dokumentais, o taip pat šioje Techninėje specifikacijoje įvardintų eu-LISA valdomų didelės apimties informacinių sistemų technine dokumentacija ir joje pateiktais reikalavimais. Atitinkamų informacinių sistemų techninė dokumentacija (ICD - angl. Interface Control Document, TDD - angl. Test Design Description, DTS ir kt.) Paslaugų teikėjui bus pateikta Sutarties vykdymo metu.
Jeigu šios Techninės specifikacijos reikalavimai prieštarauja šiame punkte nurodytų eu-LISA valdomų informacinių sistemų dokumentacijai ir reikalavimams, turi būti vadovaujamasi šiame punkte nurodytų eu-LISA valdomų informacinių sistemų dokumentacija ir reikalavimais.
Paslaugų teikėjas Sutarties vykdymo metu (ir garantinių paslaugų teikimo laikotarpiu) turi vadovautis aktualiomis šiame punkte nurodytų eu-LISA valdomų informacinių sistemų dokumentų versijomis.
[bookmark: _Toc185846942][bookmark: _Toc217311688]Reikalavimai architektūrai
Kurdamas funkcionalumą ir integracines sąsajas, Paslaugų teikėjas turi remtis esama MIGRIS funkcine architektūra.  Sukurtas funkcionalumas turi būti pilnai integruotas į atitinkamas MIGRIS aplinkas, t.y. būti neatsiejama MIGRIS dalis.  Galutinė kuriamo funkcionalumo architektūra, atsižvelgiant į Paslaugų teikėjo siūlomą technologinį rinkinį, turi būti tikslinama ir turi būti suderinta su PO.
Kuriamas funkcionalumas privalo naudoti VRIP bendro naudojimo IT komponentus (ADMIN III, AUDIT III, Klasifikatorių posistemė) ir taip pat būti pilnai suderinami su esamais MIGRIS architektūros ir komponentų sprendimais.
Diegiant naujus funkcionalumo komponentus/integracines sąsajas, funkcionalumą ar funkcionalumo pakeitimus, neturi keistis principinė MIGRIS architektūra. Esant poreikiui Paslaugų teikėjas gali PO siūlyti argumentuotus esminius architektūros pakeitimus, kurie turi būti suderinti su PO bei tvirtinti vadovaujantis Paslaugų teikimo reglamente apibrėžta pokyčių valdymo procedūra.
Kuriant naują funkcionalumą ir integracines sąsajas, ar funkcionalumo pakeitimus, negali būti sutrikdytas esamas MIGRIS veikimas ir funkcionalumas, kuriam nevykdomi pakeitimai.
Kuriant naują funkcionalumą ir integracines sąsajas neturi būti keičiami ar kitaip neigiamai įtakojami MIGRIS plečiamumo principai:
Architektūra turi palaikyti MIGRIS pajėgumų plėtros galimybes prijungiant papildomą techninę įrangą arba virtualią infrastruktūrą.
Architektūra turi būti projektuojama daugiapakopės architektūros pagrindu, sudarant jos plėtros atskirų sluoksnių lygmenyse galimybes.
Esant poreikiui didinti skaičiavimo ar saugyklų resursus, pajėgumų didinimas turi būti atliekamas nestabdant MIGRIS darbo.
Turi būti naudojami atviri dokumentų ir duomenų formatai, t. y. oficialiai įregistruoti rinkmenų tarptautiniai standartai (pvz., HTML, PDF/A, PDF, TIFF, JPEG, PNG, ODF formatai, OOXML formatai, XML, NIST formatas ir kt.).
Kuriant funkconalumą, turi būti remiamasi bendrai priimtais technologiniais ir veikimo standartais (pvz., SOA, WS-Security, SOAP/REST, gRPC, EBTS, JEE, OSGi, JMX, JPA, SSL, MTOM ir pan.).
Esant kelioms galimoms standarto ar reikalavimo interpretacijoms, reikia laikytis geriausios praktikos principo.
Kuriamas funkcionalumas turi būti atviros architektūros, t. y. turėti specializuotas, gamintojo pateikiamas programinės įrangos vystymo priemones (angl. Software Development Kit), programinės įrangos naudojimo sąsajas (angl. Application programming interface (API)), leidžiančias be Paslaugų teikėjo pagalbos papildyti funkcionalumą, pritaikyti jį naujai iškilusiems PO poreikiams bei integruoti jį su kitomis informacinėmis sistemomis ir registrais.
Visi kuriamo funkcionalumo funkciniai komponentai privalo palaikyti Unicode (UTF – 8) standartą.
Kuriamo funkcionalumo architektūriniai komponentai turi būti plačiai naudojami praktikoje ir būti stabilūs. Neturi būti naudojamos programinių komponentų versijos, kurios yra testavimo stadijoje arba yra oficialiai programinės įrangos gamintojo paskelbta, kad programinė įranga nuo tam tikros datos nebebus palaikoma, tobulinama ir (arba) vystoma (angl. End-of-life product).
Kuriamo funkcionalumo technologinę sąranką sudaranti programinė įranga turi būti naujausios gamintojo ištestuotos ir viešai skelbiamos versijos, galiojančios paslaugų teikimo metu bei turės būti suderinta su PO.
Kuriamas funkcionalumas turi būti suprojektuotas ir įdiegtas taip, kad būtų lankstus modifikuojant – atlikus funkcionalumo pakeitimus vienoje ar keliose funkcinėse srityse/komponentuose, pakeitimai neturi būti viso funkcionalumo perkūrimo priežastimi.
Sukurto funkcionalumo naudotojų veiksmai ir funkcionalumo operacijos neturi blokuoti kitų naudotojų veiksmų ar MIGRIS operacijų ir negali turėti neigiamos įtakos MIGRIS greitaveikai.
[bookmark: _Toc185846943][bookmark: _Toc217311689]Reikalavimai integracijai su kitomis IS
Paslaugų teikėjas turi suprojektuoti ir sukurti bei įdiegti integracines sąsajas su žemiau pateiktoje „Lentelė 4“ išvardintomis informacinėmis sistemomis ir registrais.
[bookmark: _Ref205968978][bookmark: _Ref205970169]Lentelė 4. Reikalavimai integracinių sąsajų sukūrimui
	Eil. nr.
	Informacine sistema / registras
	Valdytojas / tvarkytojas
	Duomenų perdavimo kryptis
	Technologija
	Duomenų aprašymas

	
	EURODAC
	eu-LISA
	Siuntimas / Gavimas
	gRPC ir pagal eu-LISA parengtą techninę dokumentaciją
	EURODAC tvarkomi ir saugomi duomenys.
Duomenų užklausos forma ir gaunami paieškos rezultatų duomenys turi apimti bet neapsiriboti informacija pateikta poskyriuose 6.2, 6.3.

	
	[bookmark: _Hlk192535093]Sąveikumo sistema
	eu-LISA
	Gavimas
	gRPC ir pagal eu-LISA parengtą techninę dokumentaciją
	Sąveikumo sistemoje tvarkomi ir saugomi duomenys.
Duomenų užklausos forma ir gaunami paieškos rezultatų duomenys turi apimti bet neapsiriboti informacija pateikta poskyryje 6.4.



Kuriamo funkcionalumo sąsajos su eu-LISA valdomomis didelės apimties informacinėmis sistemomis turi būti kuriamos vadovaujantis eu-LISA parengta technine dokumentacija ir kitais susijusiais techniniais reikalavimais, kurie Paslaugų teikėjui bus pateikti Sutarties vykdymo metu.
Integracinių sąsajų būdu gaunamų duomenų apimtis (atributai) turi būti tikslinami detalios analizės ir projektavimo etapų metu.
Pagal poreikį Paslaugų teikėjas turės bendradarbiauti su kitų institucijų informacinių sistemų / registrų vystymą, priežiūrą ar kūrimą vykdančiais atsakingais asmenimis, siekiant efektyviai įdiegti „Lentelė 4“ numatytas integracines sąsajas.
Su PO turi būti suderintos kiekvienos integracinės sąsajos veikimo taisyklės, apribojimai, aktualūs valdymo parametrai ir kiti su integracinių sąsajų veikimu susiję aspektai.
Paslaugų teikėjas atsakingas už integracinių sąsajų specifikacijų parengimą ir suderinimą su duomenų teikėjais. Už duomenų teikimo sutarčių sudarymą ir suderinimą atsakinga PO.
Paslaugų teikėjas turės įdiegti visą reikiamą funkcionalumą, kad „Lentelė 4“ pateiktos sąsajos veiktų, t. y. jeigu Techninėje specifikacijoje nenumatyta konkreti funkcija užklausai išsiųsti ar gautos informacijos peržiūrai atlikti, turi būti sukurtas atitinkamas funkcionalumas.
Su PO suderintoms integracinėms sąsajoms turi būti įdiegtas funkcionalumas perduoti visus užklausos parametrus (įskaitant paieškos pagrindą) per URL parametrus.
Paslaugų teikėjas turi užtikrinti, kad Sutarties vykdymo metu nebus sutrikdytas jau veikiančių MIGRIS integracinių sąsajų veikimas.
[bookmark: _Toc217311690][bookmark: _Toc185846944]Reikalavimai ataskaitoms
[bookmark: _Ref206417957]Turi būti sudarytas duomenų modelis, kuris leistų PO savarankiškai formuoti statistines ir analizės ataskaitas pagal užklausų ir auditavimo duomenis.  Duomenų modelis turi būti suderintas su PO detalios analizės ar projektavimo etapų metu.
[bookmark: _Ref206417965]Ataskaitų formavimui turi būti naudojama šiuo metu Perkančiosios organizacijos naudojama Oracle BI Analitics programinė įranga.
[bookmark: _Toc217311691]Reikalavimai greitaveikai ir našumui
Paslaugų teikėjui įgyvendinus visus šios Techninės specifikacijos reikalavimus funkcionalumo greitaveika turi būti neprastesnė, nei šiuo metu naudojamo susijusio MIGRIS funkcionalumo greitaveika.
Naujų integracinių sąsajų ir funkcionalumo įdiegimas turi užtikrinti, kad projektavimo metu apibrėžti integraciniai scenarijai įvyks per racionalų laiko tarpą ir niekaip neigiamai neįtakos esamo MIGRIS naudojimo patogumo ir našumo.
[bookmark: _Toc187833128][bookmark: _Toc187833129][bookmark: _Toc185846945][bookmark: _Toc217311692]Reikalavimai saugumui
Kurdamas funkcionalumą ir integracines sąsajas, Paslaugų teikėjas turi vadovautis poskyryje „Teisinė aplinka“ nurodytais saugą (tiek programinės įrangos, tiek duomenų) reglamentuojančiais teisės aktų, integruojamų informacinių sistemų ir susijusių dokumentų (pvz., atitinkamų eu-LISA valdomų informacinių sistemų technine dokumentacija, PO saugos politiką įgyvendinančių dokumentų ir kt.) reikalavimais.
Kurdamas funkcionalumą ir integracines sąsajas, Paslaugų teikėjas privalo užtikrinti, kad esami MIGRIS saugumo sprendimai išliktų nepažeisti ir veiktų nenutrūkstamai, o esminiai saugumo sprendimų pakeitimai gali būti atliekami tik tuo atveju, jei jie skirti perkelti saugumo užtikrinimą į aukštesnį lygį.
Vykdydamas Sutartį Paslaugų teikėjas turi įgyvendinti tinkamas organizacines ir technines priemones, skirtas apsaugoti elektroninę informaciją nuo atsitiktinio ar neteisėto sunaikinimo, pakeitimo, atskleidimo, taip pat nuo bet kokio kito neteisėto tvarkymo, naudoti suteiktą prieigą tik Sutarties vykdymo tikslais.
Paslaugų teikėjas vykdydamas Sutartį turi vadovautis saugaus projektavimo ir kodavimo (angl. Secure Coding) praktika ir metodais (Open Web Application Security Project (OWASP) Secure Coding Practices, OWASP application security verification standard, ISO/IEC 27034-1 ar lygiaverčiais), o atliekant patikrinimus (testavimus) turi būti remiamasi Open Web Application Security Project (OWASP) Testing Guide v4, Penetration Testing Execution Standard (PTES), Open Source Security Testing Methodology Manual (OSSTMM), Information Systems Security Assessment Framework (ISSAF), NIST SP 800-30 ar lygiavertėmis saugumo patikrinimo metodikomis, siekiant užtikrinti, kad Paslaugų rezultatai neturėtų saugumo spragų. Žiniatinklio paslaugų naudojimo atveju žiniatinklio paslaugų sauga turi būti vykdoma vadovaujantis WS-S (angl. Web Services Security) standarto arba lygiaverčiais reikalavimais.
Sukurtas funkcionalumas ir integracinės sąsajos turi būti apsaugotos nuo:
neautentifikuotos prieigos;
nesankcionuoto naudotojo sesijos perėmimo;
nesankcionuoto duomenų perėmimo ar jų įterpimo;
žalingo kodo įterpimo (angl. Injection, XSS (Cross-sitescripting));
kitų saugumo pažeidimų, kurie įvardijami OWASP TOP 10 (https://www.owasp.org) periodiškai skelbiamame aktualiame dokumente ir ankstesnėse šio dokumento versijose.
Sukurtas funkcionalumas ir integracinės sąsajos negali turėti Open Web Application Security Project (OWASP) Top 10 periodiškai skelbiamame aktualiame dokumente ir ankstesnėse šio dokumento versijose nurodytų pažeidžiamumų, kurių įvertis pagal Bendrąją pažeidžiamumų vertinimo sistemos (Common Vulnerability Scoring System, CVSS) 3 arba vėlesnę versiją, nurodomą https://nvd.nist.gov/, yra 5 arba didesnis. PO atlikus pažeidžiamumų įvertinimą ir pateikus šio įvertinimo ataskaitą, Paslaugų teikėjas privalės atlikti klaidų ištaisymą, prireikus, ir pakartotinai, iki visi nurodyti pažeidžiamumai bus suvaldyti.
Paslaugų teikėjas privalo pateikti visų, sistemoje naudojamų trečiųjų šalių komponentų sąrašą.
Paslaugų teikėjas privalo imtis tinkamų veiksmų (angl. reasonable effort) užtikrinant, kad trečiųjų šalių komponentai atitinka PO saugumo reikalavimus.
Paslaugų teikėjas privalo atlikti sukurto funkcionalumo ir integracinių sąsajų patikrinimą siekdamas identifikuoti pagrindines sistemos saugumo rizikas bei saugumo pažeidžiamumus (nurodytus CWE/SANS TOP 25 Most Dangerous Software Errors, OWASP 10 Most Critical Web Application Security Risks sąrašuose, naujausiose OWASP Application Security Verification Standard, OWASP Testing Guide versijose) ir rastas rizikas bei pažeidžiamumus pašalinti. Paslaugų teikėjas atlikęs patikrinimą ir rizikų/pažeidžiamumų šalinimą turi pateikti deklaraciją, kurioje būtų nurodyta, jog sukurtame funkcionalume ir integracinėse sąsajose nėra CWE/SANS TOP 25, OWASP TOP 10 sąrašuose ir naujausiose OWASP Application Security Verification Standard, OWASP Testing Guide versijose nurodytų rizikų/pažeidžiamumų.
Paslaugų teikėjas privalo užtikrinti, kad sukurto funkcionalumo naudojamos bibliotekos ir komponentai būtų atnaujinti į naujausias stabilias versijas, kurios neturi žinomų rizikų/pažeidžiamumų. Sukurtas funkcionalumas turi būti suderintas su atnaujintomis bibliotekomis ir komponentais. Jei funkcionalumo naudojamoje bibliotekos ir (arba) komponento versijoje nustatomos kritinės klaidos, Paslaugų teikėjas turi užtikrinti, kad būtų naudojama versija, kurioje šios klaidos yra ištaisytos.
Paslaugų teikėjas prieš prasidedant bandomajai eksploatacijai, turės atsižvelgti į trečiosios šalies atliktos atsparumo įsilaužimams testavimo ataskaitoje aptiktas saugumo spragas, jei tokių būtų rasta.. Jei atsparumo įsilaužimams testavimo metu bus nustatytas saugumo pažeidžiamumas, jis turi būti pašalintas iki funkcionalumų eksploatavimo pradžios 
Audito įrašai turi būti siunčiami į AUDIT III sistemą. Siekiant išvengti perteklinės auditavimo informacijos kaupimo, tikslūs audito įrašų darymo (naudotojų atliekamų veiksmų ir integracinėmis sąsajomis siunčiamų / gaunamų duomenų) momentai turi būti suderinti su PO detalios analizės ir projektavimo etapų metu.
Sukurtame funkcionalume draudžiama bet kokia neautorizuota ar nedokumentuota nuotolinė ar lokali prieiga/ paskyros ar bet koks slaptas (nedokumentuotas) funkcionalumas galintis pažeisti MIGRIS saugumą.
[bookmark: _Toc217311693][bookmark: _Hlk202182055]Kiti reikalavimai, susiję su kibernetiniu saugumu
Paslaugų teikėjas privalo atlikti šiuos veiksmus ir pranešti apie kibernetinį incidentą, įvykusį jo tinklų ir informacinių sistemų infrastruktūroje, perkančiajai organizacijai šiais terminais ir nurodyti tokią informaciją:
nedelsiant, bet ne vėliau kaip per 24 valandas nuo sužinojimo apie didelį kibernetinį incidentą momento – pateikti ankstyvąjį perspėjimą, kuriame pagal galimybes nurodoma, ar didelį kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti tarpvalstybinį poveikį;
nedelsiant, bet ne vėliau kaip per 72 valandas nuo sužinojimo apie kitą kibernetinį incidentą momento – pateikti ankstyvąjį perspėjimą apie kitą kibernetinį incidentą, kuriame pagal galimybes nurodoma ar kibernetinį incidentą, kaip įtariama, sukėlė neteisėti ar piktavališki veiksmai ir ar jis galėtų daryti poveikį perkančiosios organizacijos tinklams ir informacinėms sistemoms; 
ne vėliau kaip per vieną mėnesį nuo 1.1 ar 1.2 papunktyje nurodyto pranešimo apie kibernetinį incidentą pateikimo dienos – pateikti galutinę ataskaitą, kurioje pateikiama informacija, nurodyta ši informacija pagal Kibernetinio saugumo įstatymo 18 straipsnio 4 dalies 4 punktą.
PO arba jos įgalioti paslaugų teikėjai turi teisę atlikti Paslaugų teikėjo atitikties Kibernetinio saugumo reikalavimų aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, (toliau – Aprašas), reikalavimams auditą (įskaitant neplaninį), o ir Paslaugų teikėjas turi pareigą sudaryti sąlygas tokiam auditui atlikti sutarties vykdymo laikotarpiu ar įvykus dideliam incidentui. 
Paslaugų teikėjas visą sutarties vykdymo laikotarpį privalo ne rečiau kaip kartą per metus, įvykus esminiams kibernetinio saugumo subjekto organizaciniams ar kitiems reikšmingiems pokyčiams, taip pat įvykus dideliam kibernetiniam incidentui atlikti savo valdomų tinklų ir informacinių sistemų rizikos vertinimą. Taip pat, reguliariai, ne rečiau kaip kartą per metus, įvertinti savo atitiktį Kibernetinio saugumo įstatymui, Aprašo ir teikėjo patvirtintiems kibernetinio saugumo politikos dokumentuose nustatytiems reikalavimams. Paslaugų teikėjas įsipareigoja PO pareikalavus pateikti visą reikalingą informaciją, dokumentus, reikalingus įsitikinti, kad Paslaugų teikėjas atlieka rizikos ir atitikties vertinimus. 
Paslaugų teikėjas įsipareigoja užtikrinti jo tinklų ir informacinės sistemų spragų, keliančių riziką PO tinklams ir informacinėms sistemoms, valdymą.
Paslaugų teikėjas įsipareigoja užtikrinti, kad jo patalpos, įranga, tinklai ir informacinių sistemų priežiūra, informacijos perdavimas tinklais atitinka Aprašo reikalavimus.
Paslaugų teikėjui fizinė prieiga prie PO tinklų, kitos techninės infrastruktūros ir informacinių sistemų nėra suteikiama. Paslaugų teikėjui suteikiama loginė prieiga per PO saugų VPN sprendimą prie kūrimo ar testavimo aplinkų. Atskiru PO sprendimu (pvz. sprendžiant kritinius incidentus), laikina loginė prieiga gali būti suteikta prie darbinių aplinkų. Loginė prieiga suteikiama prie PO kontroliuojamo nuotolinio darbalaukio serverio, kuriame visi teikėjo veiksmai yra fiksuojami.
[bookmark: _Toc217311694][bookmark: _Hlk202182434]Reikalavimai auditavimui
Turi būti vykdomas dirbančių su sukurtu funkcionalumu MIGRIS naudotojų atliekamų veiksmų auditavimas. Atliekant auditavimo įrašo išsaugojimą duomenų bazėje, turi būti kaupiama:
kas atliko veiksmą (naudotojas);
iš kokio IP adreso atliktas veiksmas;
kada atliko veiksmą (data);
kokius duomenis atnaujino;
kokius duomenis įterpė;
kokius duomenis pašalino;
kokius duomenis peržiūrėjo;
kokias paieškos frazes naudojo.
Turi būti audituojami integracinėmis sąsajomis siunčiamų / gaunamų duomenų momentai, išsaugant informaciją:
iš kokios sistemos gaunami duomenys;
į kokią sistemą siunčiami duomenys;
duomenų gavimo/siuntimo data ir laikas;
siųsti/gauti duomenys (jeigu tam yra poreikis).
Siekiant išvengti perteklinės auditavimo informacijos kaupimo tikslūs audito įrašų darymo momentai turi būti suderinti su Perkančiąja organizacija analizės ir projektavimo etapų metu.
Visi audito įrašai turi būti perduodami į AUDIT III.
[bookmark: _Toc217311695]Reikalavimai programinei įrangai ir licencijoms
[bookmark: _Hlk202182480]Paslaugų teikėjas, įvertinęs šios Techninės specifikacijos reikalavimus, turi pateikti reikiamą programinę įrangą ir licencijas (ar bet kokius kitus leidimus (sertifikatus, prenumeratas ir pan.) naudoti programinę įrangą), reikalingas siūlomo funkcionalumo ir integracinių sąsajų plėtros sprendimo įgyvendinimui. Jeigu šioje Techninėje specifikacijoje tokia programinė įranga ar licencijos nėra išreikštinai reikalaujamos, tačiau yra būtinos funkcionalumui įgyvendinti (pvz., aplikacijų serveriai, programavimo karkasai (angl. framework) ar pan.), Paslaugų teikėjas turi pateikti tokią programinę įrangą ir licencijas.
Paslaugų teikėjo pateikiama standartinė licencinė programinė įranga (angl. Commercial Off-The-Shelf Software), kuri reikalinga kuriamo funkcionalumo veikimui, turi būti pateikiama kartu su neriboto galiojimo licencijomis (t. y., licencijos turi būti „lifetime“ / „perpetual“ tipo), kad PO nereikėtų įsigyti papildomų licencijų ar kitaip patirti išlaidų programinės įrangos veikimui. Paslaugų teikėjas turi pateikti tokią programinę įrangą ir licencijas testavimo ir gamybinei aplinkoms.
Kuriamam funkcionalumui reikalinga licencijuojama programinė įranga (jei tokia pateikiama) turi turėti gamintojo palaikymą ne trumpesniam nei 3 metų laikotarpiui: atnaujinimų parsisiuntimą ir diegimą, naujų komponentų pateikimą.
Jeigu kuriamam funkcionalumui siūloma programinė įranga yra licencijuojama priklausomai nuo sistemą naudojančių naudotojų (žmonių ar sistemų) kiekio, tarnybinių stočių parametrų ar pan., tai Paslaugų teikėjas turi pateikti licencijas, kurios užtikrintų racionalų ir efektyvų sprendimo veikimą. Paslaugų teikėjo siūlomas licencijų skaičius turi būti suderintas su PO. 
Kuriamam funkcionalumui ne licencinės programinės įrangos naudojimas neturi būti apmokestinamas (vartotojų kiekiui, galimų registruoti vartotojų kiekiui, galimų veiksmų kiekiui ir pan.).
Visi reikalingos programinės įrangos ir licencijų kaštai turi būti įskaičiuoti į Paslaugų teikėjo pasiūlymą.
Visos reikalingos licencijos turi būti įgyjamos PO vardu ir užregistruotos PO vardu, jeigu gamintojas reikalauja jų registracijos. PO turi būti perduotos visų kuriamo funkcionalumo dalių veikimui reikalingos licencijos. Pateikiamų licencijų galiojimo pradžia turi būti ne ankstesnė nei bandomosios eksploatacijos etapo pabaiga ir ne vėlesnė nei garantinės priežiūros etapo pabaiga. Jeigu licencijos yra būtinos kūrimo etape ir bandomosios eksploatacijos etape, Paslaugų teikėjas turi pateikti atitinkamas licencijas jų galiojimo termino neįtraukiant į aukščiau reikalaujamą licencijų galiojimo terminą, atitinkamai prisiimant visus su tuo susijusius kaštus.
[bookmark: _Toc217311696][bookmark: _Hlk202183092]Reikalavimai išeities tekstų ir intelektinei nuosavybei
Nepažeidžiant autoriaus teisių turėtojo ar trečiųjų šalių intelektinės nuosavybės teisių, turtinės autorių teisės į Sutarties vykdymo metu sukurtus rezultatus (įskaitant, bet neapsiribojant, programinę įrangą ir dokumentaciją) perduodamos PO nuo priėmimo–perdavimo akto pasirašymo. Kartu su programine įranga (kompiuterių programomis – kaip ši sąvoka apibrėžta Lietuvos Respublikos autorių teisių ir gretutinių teisių įstatyme), Paslaugų teikėjas perduos PO programinės įrangos išeities kodą ir jo diegimo instrukcijas. Šiame punkte numatytos autorių turtinės teisės, vadovaujantis Lietuvos Respublikos autorių teisių ir gretutinių teisių įstatymo nuostatomis ir intelektinės nuosavybės teisės, vadovaujantis Valstybės informacinių išteklių valdymo įstatymo 12 str. nuostatomis, perduodamos ir suteikiamos Lietuvos Respublikos ir Europos Sąjungos šalių teritorijoje ir neribotam laikui.
Perduodant Sutarties vykdymo metu sukurtus rezultatus, užtikrinama, kad PO galės nevaržomai naudoti šiuos rezultatus savo veikloje, įskaitant, bet neapsiribojant: teisę be papildomo atlygio naudoti Paslaugų teikimo metu sukurtus rezultatus, daryti kopijas, keisti, plėtoti, modifikuoti, jungti, adaptuoti ir kitaip toliau vystyti programinę įrangą, vykdyti jos priežiūrą, teisę naudoti ir keisti sukurtos programinės įrangos pradinį kodą (mašininės kalbos pradinius tekstus) ar atlikti kitus veiksmus su pateiktais rezultatais neribotą laiką tiek savarankiškai, tiek pasitelkiant tokių veiksmų atlikimui trečiuosius asmenis, teisę perkelti programinę įrangą į kitą technologinę platformą. Intelektinės nuosavybės teisių perėjimas turi apimti PO galimybę ateityje pasirinkti kitą paslaugų teikėją šio pirkimo objekto priežiūrai, vystymui ir kitų būtinų paslaugų teikimui, siekiant užtikrinti stabilų pirkimo objekto veikimą.
Jeigu Sutarties vykdymo metu sukurtoje programinėje įrangoje panaudota kita autoriaus teisių turėtojo ar trečiųjų šalių programinė įranga, kuri integruota į Sutarties vykdymo metu sukurtą programinę įrangą ar kitaip susieta su įvykdyta Sutartimi ir autoriaus turtinių teisių į sukurtą programinę įrangą ar parengtus projektinius dokumentus, perdavimas PO, užsakiusiai sukurti programinę įrangą ar parengti projektinius dokumentus, neturi apriboti šias teises perdavusio Paslaugų teikėjo teisės be atskiro PO sutikimo toliau vystyti, tobulinti, platinti ir atlikti kitus reikiamus veiksmus su sukurta programine įranga ar parengtais projektiniais dokumentais.
Kartu su kompiuterine programa, kaip ši sąvoka apibrėžta Lietuvos Respublikos autorių teisių ir gretutinių teisių įstatyme, PO perduodamas ir programos išeities kodas. Sutarties vykdymo metu programinę įrangą ir kitus PO perduodamus rezultatus sukūrusių fizinių asmenų asmeninės neturtinės autorių teisės negali būti naudojamos tokiu būdu, kuris suvaržytų PO kaip autorių turtinių teisių į šiuos rezultatus turėtojo teises, tarp jų ir teisę savo nuožiūra adaptuoti, keisti ir neatlygintinai platinti šiuos kūrinius.
Paslaugų teikėjas neturi teisės atskleisti jokios su Paslaugų teikimu susijusios informacijos trečiosioms šalims be išankstinio rašytinio PO sutikimo, išskyrus atvejus, kai tokio atskleidimo reikalaujama pagal teismo sprendimą ar taikomus teisės aktus.
[bookmark: _Toc185846954][bookmark: _Toc217311697][bookmark: _Hlk202183329]Reikalavimai kūrimo, testavimo ir gamybinei aplinkoms
Kuriamo funkcionalumo ir integracinių sąsajų kūrimo, testavimo ir gamybinė aplinkos turi būti atskirtos.
PO infrastruktūroje turi būti įdiegtos šios aplinkos:
gamybinė (eksploatavimo) aplinka;
testavimo aplinka.
[bookmark: _Hlk202185418]Testavimo aplinkos architektūriniai sprendimai turi būti paremti gamybinės aplinkos sprendimais. Testavimo aplinkos diegiamų komponentų kiekis gali būti mažinamas ir (arba) grupuojamas, siekiant racionalaus resursų panaudojimo, tokiems sprendimams turi būti gautas PO pritarimas. Testavimo aplinkai nėra keliami aukšto prieinamumo reikalavimai.
Paslaugų teikėjas kuriamo funkcionalumo testavimo aplinką turi integruoti su šioje Techninėje specifikacijoje nurodytų integruotinų informacinių sistemų ir registrų testavimo aplinkomis, jeigu tokios yra. Jeigu nėra galimybės integruoti su testavimo aplinkomis, Paslaugų teikėjas turi sukurti tokių integruotinų informacinių sistemų ir registrų imitacines sąsajas / prototipus (angl. mock-up).
Paslaugų teikėjas turės parengti visus kuriamo funkcionalumo testavimui reikalingus testavimo duomenis (duomenys turi būti nuasmeninti) ir užtikrinti, kad sukurto funkcionalumo priėmimo testavimo metu būtų pakankamai testinių duomenų, kurie leistų visiškai ištestuoti sukurtą funkcionalumą
Gamybinė aplinka turi būti konstruojama atsižvelgiant į šios Techninės specifikacijos reikalavimus sukurto funkcionalumo architektūrai, aukštam prieinamumui, saugumui ir kt.
[bookmark: _Toc185846946][bookmark: _Toc217311698]Reikalavimai naudotojų valdymui ir funkcionalumo naudojimui
[bookmark: _Toc185846947][bookmark: _Toc217311699][bookmark: _Hlk202185520]Reikalavimai naudotojų rolėms ir teisėms
MIGRIS funkcionalumo teisių ir rolių mechanizmas turi būti papildytas naujomis teisėmis ir rolėmis, reikalingomis vykdyti šioje Techninėje specifikacijoje apibrėžtas funkcijas ir veiksmus. Paslaugų teikėjas turi pateikti visų funkcionalumo rolių ir teisių aprašymus.
[bookmark: _Ref206413241]Kuriant naujas MIGRIS naudotojų roles, turi būti vadovaujamasi mažiausių privilegijų ir „būtina žinoti“ principais bei atsižvelgiant į 56 skyriuje aprašytus ESP profilius.
[bookmark: _Ref206413244]Kuriant naujas MIGRIS naudotojų roles, turi būti laikomasi šių principų:
galutiniams naudotojams priskiriamos tik tos rolės, kurios reikalingos darbo funkcijoms atlikti. Taikomi „mažiausių privilegijų“ ir „pareigų atskyrimo“ principai;
rolės turi būti operatyviai koreguojamos, keičiantis pareigoms / atsakomybėms;
administratoriams nepriskiriamos jokios galutinio naudotojo rolės;
galutiniams naudotojams nepriskiriamos jokios administratorių rolės;
turi būti atliekama periodinė rolių stebėsena, siekiant nustatyti baigusias galioti arba pernelyg dideles galutinių vartotojų teises. Apie tokias situacijas turi būti nedelsiant pranešama ir atliekamos atitinkamos korekcijos.
Funkcionalumo naudotojų duomenų administravimas bei rolių ir teisių valdymas turi būti vykdomas naudojant ADMIN III.
Turi būti galimybė suskirstyti sukurto funkcionalumo naudotojus į atskiras roles su skirtingomis prieigos teisėmis prie atskirų funkcijų, duomenų ir pan. teisėmis.
Sukurto funkcionalumo naudotojas turi galėti peržiūrėti ir keisti tik tokią informaciją ir naudotis tik tokiomis funkcijomis, kurios yra nustatytos prieigos teisėmis.
Sukurto funkcionalumo naudotojui pagal jo pateiktą užklausą turi būti rodomi tik tie duomenys, kuriuos jis turi teisę peržiūrėti.
Sukurto funkcionalumo naudotojams prieiga prie atitinkamų funkcijų, duomenų šaltinių, paieškos objektų, paieškos rezultatų informacijos turi būti ribojama pagal turimas roles ir teises. Naudojant ADMIN III teisių ir rolių funkcionalumą turi būti įdiegti šie duomenų prieigos ir funkcionalumo naudojimo ribojimai:
priklausomai nuo naudotojo teisių turi būti leidžiama inicijuoti paiešką tik rolei priskirtiems paieškos objektų tipams (pvz., FA, JA ir kiti PO suderinti paieškos objektų tipai);
priklausomai nuo naudotojo teisių turi būti leidžiama naudoti tik tą funkcionalumą, kuriam naudotojas turi teises (pvz., paieška archyve,  biometriniai duomenys ir kitos su PO suderintos funkcijos);
priklausomai nuo naudotojo teisių turi būti leidžiama inicijuoti paiešką tik duomenų šaltiniuose, kuriems naudotojo rolė turi teises. Priklausomai nuo naudotojo rolės ir teisių gali būti atvaizduojama ne visa iš duomenų šaltinio gauta informacija.
Paslaugų teikėjas turi atnaujinti / sudaryti kuriamo funkcionalumo naudotojų rolių ir teisių rinkinius, suderintus su PO ir atitinkančius MIGRIS naudotojų veiklos specifiką bei duomenų prieigos ir naudojimo ribojimus pagal skirtingas pareigybes.
[bookmark: _Toc185846948][bookmark: _Toc217311700]Reikalavimai naudotojų autentifikavimui
Kiekvienas sukurto funkcionalumo naudotojas turi būti unikaliai identifikuojamas ir autentifikuojamas.
Funkcionalumo naudotojų identifikavimui ir autorizavimui turi būti naudojama ADMIN III.
Funkcionalumo naudotojų tapatumui patvirtinti turi būti naudojamos dviejų veiksnių tapatumo patvirtinimo priemonės (angl. two-factor authentication, 2FA). Kaip 2FA priemonė MIGRIS turi būti naudojami ADMIN III sistemoje sukurti sprendimai, kai tokius nurodo naudoti ADMIN III valdytojas. 
Funkcionalumas turi leisti naudotojų autentifikavimui taikyti tiek dviejų faktorių autentifikavimo (2FA) sprendimus, tiek vieningo prisijungimo (angl. Single Sign-On, SSO) sprendimus, kurie gali skirtis priklausomai nuo institucijų, kurioms priklauso naudotojai. Visi 2FA ir SSO sprendimai turi būti suderinti su MIGRIS/ADMIN III autentifikavimo sistema, užtikrinant, kad jie veiktų sklandžiai ir atitiktų atitinkamų institucijų naudojamus autentifikavimo metodus.
[bookmark: _Toc185846949][bookmark: _Toc217311701]Reikalavimai naudotojo sąsajai ir patogumui naudoti
Kurdamas funkcionalumą ir integracines sąsajas, Paslaugų teikėjas turi būti išlaikyti esamus MIGRIS naudotojo sąsajos ir ergonomikos sprendimus.
Kuriamo funkcionalumo naudotojo sąsaja turi būti intuityvi, suprantama ir nesudėtinga naudoti, pagrįsta universalaus dizaino principais: https://anta.lrv.lt/lt/aplinkos-prieinamumas/universalus-dizainas/.
Kuriamo funkcionalumo naudotojo sąsaja (formos, tekstas, pagalbinė informacija, sistemos pranešimai ir kt.) turi būti lietuvių kalba. Funkcionalumo administratoriams skirtos programinės priemonės ir pranešimai turi būti lietuvių ar anglų kalba.
Naudotojų sąsajos klaidų pranešimai turi būti suformuluoti taip, kad naudotojui būtų aišku, kas atsitiko ir kokius veiksmus jam toliau reikia atlikti, kad galėtų tęsti darbą.
Kuriamo funkcionalumo naudotojo sąsaja turi būti intuityvi, suprantama ir nesudėtinga naudoti naudotojams, turintiems reikalaujamą kompiuterinio raštingumo lygį (ECDL ar aukštesnį), bei atitikti šiuolaikinius ergonomikos reikalavimus.
Siekiant užtikrinti šiuolaikinius naudotojų sąsajos ergonomikos reikalavimus, turi būti vadovaujamasi LST EN ISO 9241-110:2020 „Žmogaus ir sistemos sąveikos ergonomika. 110 dalis. Dialogo principai (ISO 9241-110:2020)“ standartu arba lygiaverčiu.
Naudotojų sąsajos valdymas turi remtis pelės ir klaviatūros įrenginiais bei lietimui jautrių ekranų įrenginiais.
Per interneto naršyklę pasiekiami funkcionalumo komponentai turi vienodai funkcionuoti bei būti atvaizduojami su PO suderintose interneto naršyklėse (naujausiose jų versijose): Microsoft Edge, Mozilla Firefox, Google Chrome, Safari, Opera ir pan.
Kuriamo funkcionalumo naudotojo sąsaja turi atitikti W3C XHTML arba lygiavertę specifikaciją ir turi būti naudojama ne žemesnė kaip 1.0 W3C XHTML, HTML5 arba lygiavertė versija. Kuriant turi būti naudojama ne žemesnė kaip 2.1 lygio CSS2 arba lygiavertė technologija (Cascading Style Sheets Language 2 Revision 1, www.w3.org/Style/CSS/).
Kuriamo funkcionalumo naudotojo sąsaja turi atitikti prisitaikančiojo dizaino principus (angl. Responsive Web Design) ir veikti su įvairiais naudotojo sąsajos kūrimo karkasais (pvz. Angular, React, Vue).
Turi būti sukurtas naudojimo patogumą užtikrinantis funkcionalumas:
TAB klavišo seka einant per duomenų įvedimo laukus;
ENTER klavišo automatinis fokusavimas tinkamai funkcijai kiekvienoje formoje;
užuominų ir paaiškinimų pateikimas pelės žymeklį užvedus ant grafinio objekto (pateikiant pilna klasifikatoriaus reikšmę (pavadinimas) ir pan.);
duomenų įvedimo formose duomenų laukai turi būti užpildomi automatiškai, jeigu MIGRIS yra saugomi atitinkami duomenys.
Turi būti indikuojami ilgiau trunkantys procesai (funkcijos), kad naudotojui būtų aišku, jog MIGRIS veikia ir nėra būtinybės iškviesti tų pačių funkcijų keletą kartų.
Žemiau pateikiami reikalavimai MIGRIS naudotojų informavimui:
Naudotojui pateikiamame klaidos pranešime privalo būti nurodoma, kokius veiksmus naudotojas privalo atlikti tam, kad galėtų pašalinti pranešimo pateikimo priežastis ir tęsti darbą. Įvykus klaidai naudotojas apie tai turi būti aiškiai informuojamas (pvz., nukreipiamas į klaidą sąlygojančią ekraninės formos vietą, paryškinami netinkamai užpildyti formos laukai ir pan.).
Naudotojui turi būti pateikiami sėkmės pranešimai, nurodantys, kad naudotojo atlikti veiksmai yra sėkmingi (pvz., informuojama, kad įrašas išsaugotas / ištrintas / pakoreguotas, duomenys sėkmingai įkelti ir pan.).
Jeigu naudotojui atlikus veiksmus rezultatai turės didelės įtakos, prieš atliekant veiksmą MIGRIS turi pateikti pranešimą ir paprašyti naudotojo patvirtinti, kad tikrai norima vykdyti. Turi būti galimybė nutraukti inicijuotą paiešką duomenų šaltinyje, jeigu paieška trunka per ilgai. Taip pat turi būti pateikiami pranešimai Naudotojui, jeigu paieška trunka neįprastai ilgai.
Kuriamo funkcionalumo naudotojo sąsajos vaizdai turi būti pateikiami eskizais ar prototipais ir suderinami su PO.
Priėmimo testavimo ir bandomosios eksploatacijos metu Paslaugų teikėjas turės atlikti visus PO nurodytus naudotojo sąsajos pakeitimus, nenukrypstant nuo esamo ar suderinto MIGRIS dizaino, jeigu to bus reikalaujama.
[bookmark: _Toc185846952][bookmark: _Toc217311702][bookmark: _Hlk202187183]Reikalavimai Paslaugų teikimui
[bookmark: _Toc217311703][bookmark: _Toc185846953]Reikalavimai projekto valdymui ir kokybės valdymui
[bookmark: _Hlk202187216]Tiek Paslaugų teikėjas, tiek PO turi paskirti Projekto vadovą, kuris būtų atsakingas už komunikaciją tarp Paslaugų teikėjo Projekto komandos ir PO bei kitų suinteresuotų šalių.
Per 10 (dešimt) darbo dienų nuo Paslaugų teikimo sutarties įsigaliojimo dienos Paslaugų teikėjas turi pateikti Paslaugų teikimo reglamentą, kuriame turi būti detalizuoti Paslaugų teikimo etapai, jų rezultatai (pateiktys), dalyvių rolės, tarpusavio komunikacijos būdai, pateikti pagrindiniai riboženkliai (angl. milestones) ir detalus PO nurodytus terminus atitinkantis Projekto vykdymo grafikas. PO pateikus pastabas Paslaugų teikimo reglamentui, Paslaugų teikėjas turi jas pataisyti nedelsdamas. Paslaugų teikėjas turi užtikrinti, kad Paslaugų teikimo reglamentas būtų suderintas su PO per 20 (dvidešimt) darbo dienų nuo Paslaugų teikimo sutarties įsigaliojimo dienos.
Paslaugų teikimo metu Paslaugų teikėjas turi rengti tarpines veiklos ataskaitas, kuriose turi būti aprašomos ataskaitinio laikotarpio metu įgyvendintos veiklos, tuo metu vykdomos ir nepradėtos vykdyti veiklos, ir įvardintos aktualios rizikos. Tarpinės ataskaitos turi būti rengiamos kas 1 (vieną) mėnesį nuo Paslaugų teikimo sutarties įsigaliojimo dienos. Patvirtinus ataskaitą atnaujinamas Projekto vykdymo grafikas.
Projekto kokybei užtikrinti turės būti parengti šie registrai, kurie turės būti reguliariai atnaujinami ir talpinami kartu su kita projekto metu rengiama dokumentacija:
Susijusių asmenų registras, kuriame turės būti pateikiami Paslaugų teikėjo specialistai, PO bei susijusių šalių atstovai, jų kontaktiniai duomenys;
Rizikų registras, kuriame turės būti registruojamos pastebimos rizikos, jų įtaka Projektui ir galimos rizikos mažinimo ar šalinimo priemonės;
Problemų / klausimų registras, kuriame turės būti pateikiamos Projekto vykdymui aktualios problemos ar klausimai (darbiniai klausimai kaip pastabos dokumentacijai ir pan. neturi būti traukiami į šį registrą), aprašyta jų įtaka Projektui ir sprendimo būdai problemą pašalinus arba atsakius į klausimą;
Pakeitimų registras, kuriame turės būti pateikiami visi registruoti pakeitimai, pateikiamos jų būsenos, aprašymas ir t. t.;
Papildomų paslaugų registras, kuriame turės būti glaustai aprašyti visi papildomų paslaugų aprašymai, jų būsenos bei pakeitimo atlikimui reikiamos valandos.
[bookmark: _Hlk202187404]Detalus šių registrų turinys ir pildymo tvarka turi būti pateikti Paslaugų teikimo reglamente. PO turės būti pateikiama informacija apie šiuose registruose atsiradusius pokyčius tarpinėse veiklos ataskaitose bei per periodinius Projekto pažangos susitikimus.
Projekto įgyvendinimo pabaigoje Paslaugų teikėjas turi parengti galutinę ataskaitą. Galutinė Projekto įvykdymo ataskaita PO turi būti pateikta per 5 (penkias) darbo dienas nuo visų Paslaugų pagal šią Techninę specifikaciją (išskyrus garantinę priežiūra) suteikimo pabaigos.
Įvykus susitikimams Projekto klausimais tarp Paslaugų teikėjo ir PO ar kitų suinteresuotų šalių, Paslaugų teikėjas turi parengti ir pateikti derinimui dalyvavusioms šalims susitikimų protokolus, kuriuose turi būti aprašomi aptarti klausimai ir priimti sprendimai (jeigu Paslaugų teikimo reglamente nebus susitarta kitaip).
[bookmark: _Toc217311704][bookmark: _Hlk202187505]Reikalavimai projekto dokumentacijai ir jos derinimui
[bookmark: _Hlk202187524]Visa dokumentacija turi būti parengta / atnaujinta laikantis bendrinės lietuvių kalbos taisyklių. Funkcionalumo administravimo dokumentai turi būti rengiami / atnaujinami lietuvių kalba. Standartinės programinės įrangos administravimo dokumentai gali būti rengiami / atnaujinami anglų arba lietuvių kalba.
Visi Paslaugų teikėjo parengti / atnaujinti dokumentai turės būti suderinti su PO iki bandomosios eksploatacijos pabaigos. Detalūs dokumentų derinimo principai turės būti pateikti ir suderinti Paslaugų teikėjo parengtame Paslaugų teikimo reglamente.
[bookmark: _Hlk202187572]Paslaugų teikėjas turės parengti / atnaujinti dokumentaciją, nurodytą poskyryje „Reikalavimai paslaugų etapams" pateiktoje lentelėje.
Paslaugų teikėjas prieš pradėdamas rengti Sutarties vykdymo rezultatus (dokumentus) preliminarų jų turinį ir formą turi suderinti su PO.
PO turi teisę per derinimui skirtus terminus atsisakyti teikti pastabas pirmai dokumento versijai, jeigu ji nėra tinkama derinimui ir pastabų teikimui:
dokumente pateikta ne visa apimtis vertikaliai, t. y. nepateikti visi būtini tokiam dokumentui pateikti skyriai ir dalys;
dokumente pateikta ne visa apimtis horizontaliai, t. y. dokumentas neapima visų funkcionalumo komponentų ar funkcijų, kurie (-ios) turi būti šiame dokumente. 
Preliminarios (projektinės) versijos turi būti pateikiamos elektroniniu formatu elektroninio ryšio priemonėmis. Pastabos bei korekcijos dokumentų projektuose turi būti teikiamos MS Office programinio paketo (ar lygiaverčio) pakeitimų sekimo (angl. track changes) bei komentavimo funkcijomis. Turi būti vykdomas pateikiamų dokumentų versijavimas (versijų kontrolė).
Paslaugų teikėjo pataisyti dokumentai turi būti teikiami su matomais pakeitimais („track changes“ funkcija).
Dokumentų galutinės versijos turi būti pateiktos elektroniniu (MS Word arba kitu su PO suderintu redagavimui tinkamu) formatu. PO nurodžius, dokumentai turės būti pasirašyti kvalifikuotu el. parašu.
Su PO suderinti dokumentai turi (gali) būti keičiami vėlesnių Projekto etapų metu, jeigu yra vykdomi informacinės sistemos pakeitimai, atsižvelgiant į priėmimo testavimo rezultatus, kitas Projekto veiklas ir aplinkybes, kurios susijusios su pateiktos dokumentacijos turiniu. Projekto dokumentacija turi būti aktualizuojama (atnaujinama) ir galutinės versijos pateiktos su PO suderintais terminais bet ne vėliau kaip iki galutinio priėmimo perdavimo akto pateikimo dienos.
[bookmark: _Toc185846955][bookmark: _Toc217311705][bookmark: _Hlk202187746][bookmark: _Hlk202188269]Reikalavimai analizei ir projektavimui
[bookmark: _Hlk202187783]Paslaugų teikėjas analizės ir projektavimo etapų vykdymo metu turi atlikti detalią veiklos procesų ir poreikių analizę bei projektavimą ir parengti detalios reikalavimų analizės ir projektavimo dokumentą, kuris detalizuotas poskyryje „Reikalavimai paslaugų etapams" pateiktoje lentelėje.
Detalios reikalavimų analizės ir projektavimo dokumente turi būti pateikti pagal Techninės specifikacijos funkcinius ir nefunkcinius reikalavimus bei pagal PO išsakytus poreikius parengti panaudos atvejai (angl. Use Case) (panaudos atvejų diagramos ir detalūs panaudos atvejų aprašymai, nurodant žingsnius (pagrindinę eiga, alternatyvią eigą, išimtinę eigą) ir kitus apribojimus), naudojant UML (angl. Unified Modeling Language) ) ar lygiavertę notaciją. Turi būti atliktas visų Techninės specifikacijos funkcinių ir nefunkcinių reikalavimų susiejimas su detalios analizės ir projektavimo dokumento turiniu (skyriais, panaudos atvejais, diagramomis ir pan.). Siejimas turi būti atliekamas tokia forma, kad būtų aišku kokiu būdu yra projektuojamas ir įgyvendinamas kiekvienas Techninės specifikacijos reikalavimas.
Atliekant analizę ir projektavimą Paslaugų teikėjas turi vykdyti susitikimus su PO paskirtais veiklos specialistais ir kitų susijusių institucijų specialistais.
Detalios analizės ir projektavimo etapo metu Paslaugų teikėjas turi detalizuoti Techninės specifikacijos funkcinius ir nefunkcinius reikalavimus, kad jais vadovaujantis būtų galima sukurti poreikius atitinkantį funkcionalumą ir integracines sąsajas.
[bookmark: _Toc217311706][bookmark: _Hlk202188362]Reikalavimai kūrimui ir demonstravimui
Paslaugų teikėjas kūrimo etape turi atlikti naujo funkcionalumo ir integracinių sąsajų veikimo demonstracijas gyvai demonstruojant sistemos veikimą. 
Demonstruojamo funkcionalumo apimtis ir laikiškumas turi būti nustatyti Paslaugų teikimo reglamente arba kitais su PO suderintais būdais. Iki priėmimo testavimo etapo pradžios PO turi būti pademonstruotas visas naujas funkcionalumas, išskyrus tą funkcionalumą, kuris bus suderintas kaip nedemonstruotinas.
Demonstracijų tikslas – supažindinti PO atstovus ir kitų susijusių institucijų specialistus su kuriama programine įranga arba jos komponentais bei gauti atsiliepimus dėl sukurto funkcionalumo.
Paslaugų teikėjas privalo atsižvelgti į pateiktą grįžtamąjį ryšį ir prireikus suderinti bei atlikti reikiamus pokyčius, jeigu jie neprieštarauja reikalavimams, apibrėžtiems šioje Techninėje specifikacijoje, ir yra jų apimties ribose. Pastabos (atsiliepimai) gali būti išsakomos pakartotinai priėmimo testavimo etape, jeigu į jas nebus atsižvelgta iki pastarojo etapo.
Demonstracijų metu išsakomi atsiliepimai (pastabos) turi būti registruojami susitikimo protokoluose ar kita su PO suderinta forma (pvz., specializuotoje klaidų registravimo ir sekimo sistemoje).
Funkcionalumo demonstraciją turi vykdyti Paslaugų teikėjas, o PO atstovai turi teikti atsiliepimus.
[bookmark: _Toc217311707][bookmark: _Hlk202188530]Reikalavimai testavimui
Turi būti atlikti šie testavimai:
vidinis testavimas, apimantis visų lygių (modulinį, sisteminį, integracinį) ir skirtingų tipų (funkcinį, nefunkcinį, struktūrinį) testavimus. Vidinius testavimus Paslaugų teikėjas turi atlikti nedalyvaujant PO atstovams, tačiau turi pateikti tokio testavimo įrodymus – vidinio testavimo scenarijus, ataskaitą ir nustatytų neatitikimų sąrašą. Vidinis testavimas turi būti atliktas funkcionalumo kūrimo aplinkoje;
integracinis testavimas, apimantis žiniatinklio paslaugų (angl. web service) ir integracijos su kitomis informacinėmis sistemomis ir registrais testavimas. Paslaugų teikėjas turės atlikti sukurto funkcionalumo ir eu-LISA valdomų informacinių sistemų integracijų testavimus pagal eu-Lisa apibrėžtas metodikas (integracinius testavimus, testavimus su simuliatoriais, ir kt.) ir testavimo scenarijus atitinkamoms informacinėms sistemoms. Paslaugų teikėjas turės įvykdyti visus reikiamus testavimus ir susijusias veiklas (testavimo duomenų paruošimą, komunikavimą su eu-Lisa atsakingais asmenimis, klaidų registravimą ir šalinimą, ataskaitų rengimą ir t.t.), kad būtų pasiekti sėkmingo testavimo rezultatai su kiekviena informacine sistema.
priėmimo testavimas (angl. acceptance testing). Šis testavimas turi būti atliekamas dalyvaujant Paslaugų teikėjui, PO ir kitoms suinteresuotoms šalims. Šio testavimo metu turi būti tikrinamas testavimo tikslų įgyvendinimas (įgyvendinimo lygio nustatymas). Priėmimo testavimo veiklos turi būti vykdomos remiantis apibrėžtu priėmimo testavimo planu, metodika ir testavimo scenarijais (rengia Paslaugų teikėjas). Priėmimo testavimo tikslai:
įsitikinti, kad yra įgyvendinti visi funkciniai ir nefunkciniai specifikacijos reikalavimai;
įsitikinti, kad reikalavimų įgyvendinimas atliktas tinkama apimtimi;
nustatyti, ar reikalavimų įgyvendinimas tenkina PO ir kitas suinteresuotas šalis;
identifikuoti ir užregistruoti funkcionalumo klaidas, problemas, trūkumus (angl. bugs).
Testavimų metu turi būti vykdomas identifikuotų klaidų, problemų ir trūkumų registravimas naudojant klaidų žurnalą – specializuotą problemų registravimo ir sekimo programinę įrangą, paremtą tinklinėmis technologijomis (angl. issue tracking software) (pvz. Jira ar pan), t. y., pasiekiamą naudojant interneto naršyklę. Už klaidų, problemų bei trūkumų registravimą ir atitinkamos programinės įrangos parengimą, pateikimą ir administravimą atsakingas Paslaugų teikėjas. PO turi būti sudaryta galimybė prieiti, matyti ir registruoti šio Projekto apimtyje aktualias klaidas į šį žurnalą.
Paslaugų teikėjas pagal suderintą testavimo planą turi fiziškai dalyvauti priėmimo testavime, teikti konsultacijas, kaip turi būti atliekamas testuojamas veiksmas / funkcija / operacija pagal suderintus testavimo scenarijus, išsakyti savo komentarus ir siūlymus dėl rekomenduojamo klaidos kritiškumo lygio, informuoti testavimo dalyvius apie klaidos šalinimo terminą, taisyti klaidas.
Priėmimo testavimas turi būti vykdomas PO techninės įrangos pagrindu.
Priėmimo testavimas bus užbaigiamas, kai bus tenkinami testavimo metodikoje įvardinti testavimo priėmimo kriterijai. Paslaugų teikėjas parengia sėkmingo priėmimo testavimo ataskaitą.
Atlikti testavimai turi užtikrinti, kad naujas funkcionalumas yra tinkamas bandomajai eksploatacijai.
PO savo iniciatyva gali atlikti bet kokius kitus funkcionalumo testavimus ir bandymus (išeities kodų tikrinimą, konfigūracijos tikrinimą, našumo tikrinimą, aukšto prieinamumo tikrinimą, plečiamumo tikrinimą, funkcionalumo tikrinimą ir kt.) siekdama užtikrinti funkcionalumo kokybę ir atitikimus reikalavimams. Paslaugų teikėjas turės atsižvelgti į PO atstovų atliktų bandymų ir testavimų rezultatus, atlikti visų testavimų rezultatuose nurodytų trūkumų (pažeidimų, rekomendacijų ir pan.) šalinimą. Paslaugų teikėjas turės sudaryti reikiamas sąlygas suplanuotiems testavimams ir bandymams atlikti – pateikti išeities kodą, prisijungimo duomenis prie funkcionalumo komponentų, sukurti testavimui reikalingus naudotojus, įjungti/ išjungti funkcionalumo komponentus, sudaryti prieigos galimybes specializuotai testavimo ir bandymų programinei įrangai, atlikti kitas reikiamas veiklas, kurios užtikrintų pilnavertį testavimų ir bandymų proceso įvykdymą.
[bookmark: _Toc217311708][bookmark: _Hlk202188598]Reikalavimai diegimui
Paslaugų teikėjas turi sukonfigūruoti ir dokumentuoti funkcionalumo programinės įrangos diegimo į testavimo ir gamybinę aplinką procesą taip, kad atsakingas PO darbuotojas funkcionalumo programinę įrangą, pagamintą (sukompiliuotą) iš GitLab esančių išeities tekstų, galėtų įdiegti į testavimo ir gamybinę aplinką, valdyti diegimo konfigūraciją. Bet kokie funkcionalumo programinės įrangos atnaujinimų diegimai į testavimo ir gamybinę aplinkas turi būti galimi tik iš GitLab esančių išeities tekstų. Esant poreikiui Paslaugų teikėjas turės konsultuoti PO įdiegimo klausimais.
Funkcionalumo išeities kodas turi būti pateikiamas Paslaugų teikėjo naudotoms kūrimo priemonėms suprantamu formatu perkeliant į GitLab.
Sutartu Sutarties vykdymo metu Paslaugų teikėjas turi pateikti techninės ir programinės įrangos reikalavimus infrastruktūrai (eksploatacinei ir testavimo aplinkoms), įskaitant, bet neapsiribojant reikalavimais saugumui, operacinėms sistemoms, programinei įrangai (tame tarpe licencijoms) ir techninei įrangai.
[bookmark: _Toc217311709][bookmark: _Hlk202188628]Reikalavimai dokumentacijai ir mokymams
Iki priėmimo testavimo pradžios Paslaugų teikėjas turi parengti / atnaujinti sukurto funkcionalumo naudojimo vadovus / instrukcijas ir administravimo vadovus / instrukcijas, kurios atitikti tokius reikalavimus:
visa pateikta medžiaga turi būti suskirstyta pagal funkcines sritis (naudojimo scenarijus), parengta lietuvių kalba ir iliustruota naudotojo sąsajos ekranvaizdžiais;
turi būti išsamūs ir suprantami skaitytojui savarankiškai vykdant konkrečias užduotis, apimti visas numatytas sistemos funkcijas;
turi būti pateikti visi susijusio funkcionalumo duomenų laukų paaiškinimai;
turi būti suderintos su PO ir pateiktos redaguojamu MS Word ar lygiaverčiu formatu.
Paslaugų teikėjas, pagal mokymų plane suderintą procedūrą ir tvarką, turi apmokyti būsimus naudotojus naudotis sukurtu funkcionalumu. 
Turi būti apmokyti ne mažiau kaip 200 naudotojų (Migracijos departamento ir Valstybės sienos apsaugos tarnybos darbuotojai), mokymų trukmė – ne mažiau kaip 4 val.;
Paslaugų teikėjas su Perkančiąja organizacija turi suderinti tikslų mokymuose dalyvaujančių asmenų skaičių ir nurodyti tai mokymų plane.
Migracijos departamentas atsakingas už mokymų vietą (mokymai gali vykti nuotoliu). Paslaugų teikėjas atsakingas už mokymų medžiagos ir priemonių mokymams parengimą.
Mokymai turi būti atlikti iki bandomosios eksploatacijos pradžios.
[bookmark: _Toc185846956][bookmark: _Toc217311710][bookmark: _Hlk202188663]Reikalavimai bandomajai eksploatacijai ir priėmimui
Funkcionalumo gamybinėje aplinkoje turi būti atlikta funkcionalumo bandomoji eksploatacija, kurios metu Paslaugų teikėjas turi atlikti bandomosios eksploatacijos priežiūrą bei suteikti reikiamą pagalbą PO siekiant:
užtikrinti funkcionalumo kokybę;
išbandyti gamybinę funkcionalumo komponentų konfigūraciją;
identifikuoti ir pašalinti bandomosios eksploatacijos metu pastebėtus defektus;
stabilizuoti gamybinės aplinkos konfigūraciją, atsižvelgiant į bandomosios eksploatacijos metu sukauptą patirtį.
Bandomosios eksploatacijos veiklos turi būti vykdomos pagal suderintą funkcionalumo bandomosios eksploatacijos planą / metodiką, kuri turi būti pateikta Paslaugų teikimo reglamente.
Paslaugų teikėjas kartu su PO specialistų pagalba, iki bandomosios eksploatacijos pradžios, privalo paruošti funkcionalumo infrastruktūrą darbui:
atlikti funkcionalumo komponentų konfigūravimą, kad visi bandomosios eksploatacijos dalyviai turėtų galimybę prisijungti prie funkcionalumo ir vykdyti bandomąją eksploataciją;
sumigruoti (įkelti ir suvesti) visus būtinus funkcionalumo duomenis bei užtikrinti, kad visi duomenys būtų integralūs.
Paslaugų teikėjas privalo užtikrinti funkcionalumo veikimą visos bandomosios eksploatacijos metu, jeigu su PO nebus sutarta kitaip.
Visos bandomosios eksploatacijos metu Paslaugų teikėjas privalo glaudžiai bendradarbiauti, teikti konsultacijas, operatyviai atsakinėti į PO paklausimu ir spręsti iškilusias problemas.
Bandomosios eksploatacijos metu turi būti vykdomas identifikuotų klaidų, problemų ir trūkumų registravimas, naudojant klaidų žurnalą – specializuotą problemų registravimo ir sekimo programinę įrangą, paremtą tinklinėmis technologijomis (angl. issue tracking software) (pvz., Jira ar pan), t. y., pasiekiamą naudojant interneto naršyklę. Už klaidų, problemų bei trūkumų programinės įrangos parengimą, pateikimą ir administravimą atsakingas Paslaugų teikėjas. PO turi būti sudaryta galimybė prieiti, matyti ir registruoti šio Projekto apimtyje aktualias klaidas į šį žurnalą.
Bandomoji eksploatacija yra baigiama, kai tenkinami bandomosios eksploatacijos priėmimo kriterijai, kurie pateikiami Paslaugų teikimo reglamente.
Paslaugų teikėjas po bandomosios eksploatacijos turi perduoti atnaujinto funkcionalumo išeities kodą ir visos programinės įrangos instaliacinius paketus, kurie pateikiami elektroninėje laikmenoje ar kitu suderintu būdu.
Atskirų funkcionalumo integracijų, išvardintų „Lentelė 1“ ir (arba) kitų komponentų priėmimas į eksploataciją gali būti vykdomas atskirai dalimis arba jas grupuojant. Priėmimo dalys ir jų grupavimas turi būti suderinti su PO.
Priėmimas į eksploataciją gali būti vykdomas tik pasiekus atitinkamus priimamų funkcionalumo dalių bandomosios eksploatacijos priėmimo kriterijus, kiekvienu atveju pasirašant atitinkamus priėmimo-perdavimo aktus.
Visos funkcionalumo plėtros paslaugos (Paslaugų rezultatai) bus priimamos pasirašant galutinį priėmimo-perdavimo aktą.
[bookmark: _Toc185846958][bookmark: _Toc217311711][bookmark: _Hlk202188695]Reikalavimai garantinei priežiūrai
Paslaugų teikėjas turi užtikrinti šios Sutarties vykdymo metu sukurtos ir įdiegto funkcionalumo nemokamą priežiūrą Sutarties galiojimo metu ir visų šios Techninės specifikacijos įgyvendinimo metu suteiktų paslaugų rezultatų (dokumentacijos, įdiegimo konfigūracijos ir kt.) garantinę priežiūrą (toliau kartu – garantinė priežiūra). Garantinė priežiūra turi būti vykdoma pagal su PO suderintą funkcionalumo garantinės priežiūros procedūros dokumentą. Garantinės priežiūros paslaugos teikiamos nepriklausomai nuo to, ar įsigytas funkcionalumo palaikymas ir (arba) tolesnis tobulinimas.
Garantinės priežiūros, t. y., Paslaugų teikėjo teikiamų priežiūros be papildomo užmokesčio paslaugų, sąlygos turi tenkinti žemiau pateiktus reikalavimus:
Garantinės priežiūros objektas yra pagal šios Techninės specifikacijos sąlygas įdiegtas naujas funkcionalumas ir integracinės sąsajos, pateikta ir įdiegta kita programinė bei sisteminė programinė įranga. Garantinė priežiūra turi būti teikiama funkcionalumo programinei ir sisteminei programinei įrangai, standartinės licencinės programinės įrangos konfigūracijai, integracijoms, kitai programinei bei sisteminei programinei įrangai.
Paslaugų teikėjas garantinės priežiūros metu įsipareigoja užtikrinti visus šioje Techninėje specifikacijoje funkcionalumui keliamus reikalavimus.
Funkcionalumo garantinės priežiūros trukmė – Sutarties galiojimo metu nuo Paslaugos perdavimo-priėmimo akto pasirašymo dienos ir 24 mėnesiai  nuo paskutinio pagal Sutartį  perdavimo-priėmimo akto pasirašymo dienos (garantinės priežiūros paslaugos teikiamos nepriklausomai nuo to, ar įsigytas funkcionalumo palaikymas ir tobulinimas).
Funkcionalumo garantinė priežiūra apima:
Funkcionalumo neatitikimų funkciniams reikalavimams ir veikimo klaidų bei kritinių klaidų šalinimą bei kitas Lietuvos Respublikos įstatymais ir norminiais aktais numatytas garantijas;
Funkcionalumo darbingumo atkūrimą, pvz., įvykus duomenų bazės ar atskirų jos komponentų darbų sutrikimams, kai tai įvyksta dėl Paslaugų teikėjo pateiktų pakeitimų atnaujinimų ar kitų Paslaugų teikėjo veiksmų ar neveikimo;
išgadintų (sugadintų) duomenų atkūrimą, kai gedimo priežastis yra Paslaugų teikėjo pateiktos programinės įrangos netinkamas veikimas;
PO darbuotojų konsultavimą ir kitų institucijų darbuotojų konsultavimą darbo su funkcionalumu klausimais telefonu ir (arba) el. paštu, dalyvavimą klaidų ir (ar) trikdžių aptarimuose. Konsultacijos naudotojams funkcionalumo programinės įrangos naudojimo klausimais turi būti teikiamos darbo dienomis nuo 8:00 iki 17:00 val. Lietuvos laiku.
Nustačius, kad atsirado funkcionalumo plėtros metu sukurtų / modifikuotų komponentų bei integracinių sąsajų pažeidžiamumas pagal „OWASP Top Ten Project“ kritinių pažeidžiamumų sąrašą, Paslaugų teikėjas turės pašalinti nustatytus saugumo trūkumus.
Visos funkcionalumo veikimo klaidos ir (ar) trikdžiai klasifikuojami:
Kritinė klaida ir (ar) trikdis – funkcionalumas neveikia ir naudotojai negali tęsti darbo. Reakcijos laikas – ne ilgiau kaip 1 valanda. Nustačius sutrikimo priežastis, sutrikimo šalinimo laikas ne ilgiau kaip 5 valandos;
Vidutinė klaida ir (ar) trikdis – funkcionavimo sutrikimai, dėl kurių neįmanomas sklandus sistemos darbas, naudotojai turi galimybę dirbti, tačiau ne visu pajėgumu. Reakcijos laikas – ne ilgiau kaip 2 valandos. Nustačius sutrikimo priežastis, sutrikimo šalinimo laikas ne ilgiau kaip 6 valandos;
Žemo prioriteto klaida ir (ar) trikdis – veiklos procesai ir funkcionalumas paveiktas nežymiai, sutrikimas nekelia grėsmės duomenims ir sistemos funkcionavimui, problemos sprendimas yra būtinas, bet ne kritinis. Reakcijos laikas – ne ilgiau kaip 8 darbo valandos. Nustačius sutrikimo priežastis, sutrikimo šalinimo laikas derinamas su PO.
Sprendimą, kokio tipo (kritinė, vidutinė, žemo prioriteto) klaida yra nustatyta, priima PO paskirti atsakingi asmenys, suderinę su Paslaugų teikėjo paskirtais atsakingais asmenimis.
Jeigu su PO nesuderinta kitaip, Paslaugų teikėjas turi užtikrinti komunikaciją su PO naudojamomis priemonėmis, kad klaidos ir (ar) netikslumai, duomenų tvarkymo poreikis, būtų registruojami PO pagalbos tarnybos aplinkoje, pagal su PO suderintą procedūrą būtų perduodamos į Paslaugos teikėjo serviso sistemą el. paštu ir grąžinamos aktualios klaidos sprendimo ar duomenų tvarkymo būsenos duomenys.
Defektų (klaidų), atsiradusių suteikus paslaugas dėl Paslaugų teikėjo kaltės, šalinimas turi būti atliktas nemokamai ir neturi daryti įtakos kitoms sąlygoms (terminui, sąnaudoms ir kt.).
Informacija apie pašalintas (pataisytas) klaidas ir (ar) trikdžius ataskaitos forma turi būti atnaujinama ir pateikiama kartą per ketvirtį.
Garantinės priežiūros metu atnaujinus funkcionalumus atitinkamai turi būti pakoreguota visa susijusi dokumentacija, pateikti atnaujinti išeities kodai ir kiti programiniai komponentai.
Pašalinus sutrikimus PO turi būti pateikiamas atnaujintas funkcionalumo išeities kodas ir atliekamas atnaujinto funkcionalumo kodo įdiegimas į visas susijusias aplinkas.
[bookmark: _Toc185846957][bookmark: _Toc217311712][bookmark: _Hlk202188706]Reikalavimai pakeitimų valdymui
Šioje Techninėje specifikacijoje ar kituose Paslaugų teikimo sutarties prieduose nustatyti funkciniai ir (arba) nefunkciniai reikalavimai gali būti keičiami Paslaugų teikėjo ar PO iniciatyva Paslaugų teikimo sutartyje nustatyta tvarka, nepažeidžiant Viešųjų pirkimų įstatyme numatytų viešųjų pirkimų principų ir pirkimo tikslo. 
Pakeitimų atsiradimas gali būti sąlygojamas aplinkybių, kurios atsiranda arba tampa žinomos po Sutarties sudarymo, jų atsiradimo pasiūlymo pateikimo ar Sutarties sudarymo metu nebuvo galima protingai numatyti ir kontroliuoti, taip pat, iš anksto įvertinti ir jų atsiradimo rizikos.
Tokie pakeitimai turi būti įforminami Paslaugų teikėjui ir PO patvirtinus reikalingą pakeitimą raštu Paslaugų teikimo sutartyje nustatyta tvarka ir esant visoms šioms aplinkybėms:
pakeitimas yra dokumentuotas, nurodant jo poreikį, poveikį, kritiškumo laipsnį (neesminis, vidutinis, kritinis) ir pasekmes;
pakeitimas nėra esminis (kai dėl pakeitimo įgyvendinimo PO negali pasiekti Projekto tikslų);
pakeitimas buvo / yra pažymėtas testavimo plane ir bus papildomai ištestuotas;
pakeitimas yra autorizuotas (pasirašytas PO įgalioto asmens);
atlikti su pakeitimu susiję techninės dokumentacijos pakeitimai;
apie pakeitimą tinkamai informuotos visos Projektu suinteresuotos šalys, kurių veiklai pakeitimas gali turėti įtakos.
[bookmark: _Toc185846959][bookmark: _Toc217311713][bookmark: _Hlk202188715]Reikalavimai papildomoms paslaugoms
[bookmark: _Hlk202188760]PO turi teisę ir galimybę (bet neįsipareigoja) per 36 mėnesius nuo Sutarties įsigaliojimo dienos pagal poreikį užsakyti papildomų paslaugų pagal Paslaugų teikėjo pasiūlyme nurodytą valandinį įkainį. Maksimalus papildomų paslaugų kiekis (apimtis) – iki 2000 darbo valandų, kuris gali būti įsigytas. Papildomos darbo valandos gali būti panaudotos Paslaugų teikimo metu sukurtų / modifikuotų funkcijų pakeitimui ar naujų funkcijų sukūrimui / modifikavimui, siekiant, kad sukurtas / modernizuotas funkcionalumas užtikrintų Projekto tikslų pasiekimą.
Paslaugų teikėjas įsipareigoja taikyti įkainį nurodytą jo pasiūlyme. Kiekvienu atskiru atveju prieš pradedant papildomus darbus, Paslaugų teikėjas turės pristatyti (detalizuoti) ir su PO suderinti planuojamų atlikti papildomų darbų aprašymą (specifikaciją), laiko sąnaudas, pateikiant įgyvendinimo terminą.
Papildomų paslaugų metu kuriamam funkcionalumui taikomi šios Techninės specifikacijos nefunkciniai reikalavimai, jeigu nesutariama kitaip.
Papildomų paslaugų / nenumatytų darbų įgyvendinimas apima šias Paslaugų teikėjo veiklas:
naujų poreikių registravimą ir derinimą su PO;
naujų poreikių funkcionalumo sukūrimo detalią analizę ir specifikavimą (dokumentavimą) bei suderinimą su PO;
naujų poreikių įgyvendinimo terminų ir grafiko sudarymą bei suderinimą su PO;
suderintų naujų funkcionalumų sukūrimą apibrėžtais terminais ir apimtimi;
sukurto funkcionalumo testavimą, naudotojų konsultavimą, bandomąją eksploataciją (esant poreikiui), duomenų migravimą (esant poreikiui);
su įdiegtu funkcionalumu susijusios dokumentacijos atnaujinimą (naudotojų instrukcijų, diegimo ir administravimo instrukcijų, projektavimo dokumentų ir kt.);
įdiegtų funkcionalumų nemokamą garantinę priežiūrą, kuriai reikalavimai pateikti poskyryje „Reikalavimai garantinei priežiūrai".
Paslaugų, kurios teikiamos panaudojant papildomas valandas, užsakymo tvarka ir priėmimo tvarka:
PO pateikia užsakymą, užpildydama paraišką, kurios forma nurodyta Sutarties priede Nr. 5, informacija Paslaugų teikėjui dėl naujų poreikių funkcionalumo sukūrimo;
Paslaugų teikėjas išsiaiškina naujų poreikių funkcionalumo esmę, apimtį, techninius, funkcinius, saugumo ir kokybės reikalavimus, įvertina galimą neigiamą pakeitimo poveikį funkcionalumo veikimui ir pateikia funkcionalumo užsakymo sukūrimo trukmės įvertinimą išreikštą darbo valandomis;
PO, išnagrinėjusi Paslaugų teikėjo pateiktą įvertinimą, jį patvirtina, jei nurodytos sąnaudos tinkamos, arba nepatvirtina, jei nusprendžia, kad neužsakys kurti naujo funkcionalumo;
Paslaugų teikėjas, gavęs įvertinimo patvirtinimą, suteikia papildomas paslaugas bei perduoda patikrinti rezultatus;
Paslauga laikoma suteikta, kai PO informuoja, kad Paslaugų teikėjo pateikti rezultatai atitinka suformuluotą reikalingą funkcionalumą.
Papildomų paslaugų teikimo procedūra ir tvarka turi būti detalizuota paslaugų teikėjo rengiamame Paslaugų teikimo reglamente.
[bookmark: _Toc185846960][bookmark: _Toc217311714][bookmark: _Hlk202188782]Reikalavimai paslaugų etapams
Žemiau esančioje “Lentelė 5“ pateikti reikalavimai Paslaugų teikimo etapams, etapų dalyviams ir jų veikloms, etapų rezultatams (įskaitant dokumentaciją) ir terminams.
Paslaugų teikėjas inicijavimo etapo metu turi pasiūlyti ir su PO suderinti optimalų šioje Techninėje specifikacijoje numatytų veiklų bei funkcinių ir nefunkcinių reikalavimų įgyvendinimo grafiką vadovaudamasis „Lentelė 1“ pateiktais atitinkamų integracinių sąsajų su informacinėmis sistemomis ir registrais bei kitų funkcionalumų sukūrimo terminais.
Paslaugų teikimo grafikas taip pat turi būti sudaromas atsižvelgiant į šiuos riboženklius, kurių tikslią informaciją pateiks PO Sutarties vykdymo metu:
išankstiniai integraciniai testavimai naudojant eu-LISA valdomų informacinių sistemų simuliatorius, jeigu tokius pateiks eu-LISA, turės būti vykdomi eu-LISA nustatytais terminais.
formalieji integraciniai testavimai su eu-LISA valdomomis informacinėmis sistemomis testavimo / eksploatavimo aplinkomis turės būti vykdomi eu-LISA nustatytais terminais.
Atskirų integracinių sąsajų įdiegimas kaip nurodyta „Lentelė 1“ bei kitų funkcinių ir nefunkcinių reikalavimų įdiegimas pagal žemiau „Lentelė 5“ pateiktus Paslaugų teikimo etapus gali persidengti tarpusavyje, tačiau turi būti užtikrintas „Lentelė 1“ nustatytų terminų įgyvendinimas.
Paslaugų teikėjas privalo atlikti reikalingus funkcionalumo pakeitimus, jei dėl etapais arba iteracijų būdu diegiamų integracinių sąsajų su informacinėmis sistemomis ir registrais atsiranda poreikis keisti jau sukurtus funkcionalumus, siekiant užtikrinti bendra funkcionalumo veikimą pagal techninės specifikacijos reikalavimus.
Paslaugų tiekėjas gali pasirinkti ir siūlyti metodologiją, pagal kurią planuoja atlikti funkcionalumo plėtros reikalavimų įgyvendinimą. Pasirinkta metodologija turi būti aprašyta Paslaugų teikimo reglamente.

	IŠTEKLIŲ AGENTŪRA > PIRKIMO DOKUMENTAI (PD) > TECHNINĖ SPECIFIKACIJA (TS)

[bookmark: _Ref205907315][bookmark: _Hlk186795500]Lentelė 5. Reikalavimai Paslaugų teikimo etapams, etapų dalyviams ir jų veikloms, etapų rezultatams ir terminams
	Eil. Nr.
	Paslaugų teikimo etapas
	Reikalavimai etapo dalyviams, jų veikloms ir atsakomybėms
	Reikalavimai etapo rezultatams
	Įgyvendinimo terminas

	
	Inicijavimas
	Paslaugų teikėjas:
· parengia Paslaugų teikimo reglamentą ir suderina su PO.

PO:
· suteikia Paslaugų teikimo reglamento paruošimui reikalingą informaciją;
· peržiūri Paslaugų teikimo reglamento projektą ir teikia pastabas;
· tvirtina Paslaugų teikimo reglamentą.
	· Parengtas Paslaugų teikimo reglamentas
Paslaugų teikimo reglamente nurodomi Projekto tikslai, prioritetai, metodologija, etapų apimtys ir rezultatai, suinteresuotos šalys, dalyvių atsakomybės, detalus darbų projekto vykdymo grafikas, kokybiniai reikalavimai, rizikos ir jų suvaldymo būdai, komunikavimo planas ir principai, projekto etapų, tarpinių ir galutinių rezultatų priėmimo kriterijai, dokumentacijos peržiūros ir koregavimo tvarka, pakeitimų valdymo procedūra, papildomų paslaugų teikimo procedūra bei tvarka ir visa kita kokybiškam Projekto vykdymui ir pokyčių valdymui aktuali informacija.
	Etapo rezultatai turi būti pateikti per 10 d. d. nuo Paslaugų teikimo sutarties įsigaliojimo datos ir patvirtinti per 20 d. d.

	
	Detali analizė ir projektavimas
	Paslaugų teikėjas:
· atlieka esamos ir siekiamos padėties įvertinimą;
· atnaujina detalios analizės ir projektavimo dokumentaciją ir ją suderina su PO.
· parengia funkcionalumo ir integracinių sąsajų specifikacijas;
· parengia rekomendacijas funkcionalumo ir integracinių sąsajų diegimui reikalingos infrastruktūros parametrų.

PO:
· suteikia reikalingą informaciją;
· teikia pastabas ir rekomendacijas Paslaugų teikėjo parengtai dokumentacijai;
· tvirtina etapo Paslaugų teikėjo rezultatus.
	· Parengti detalios analizės ir projektavimo dokumentai
Detalios analizės ir projektavimo dokumentuose išanalizuojami ir detalizuojami funkciniai ir nefunkciniai Techninės specifikacijos reikalavimai bei kiti PO išsakyti poreikiai, parengiami naudojimo atvejai (angl. use case), kurie pateikiami naudojimo atvejų diagramomis pagal UML (angl. Unified Modeling Language) notaciją ir detalizuojami aprašant kiekvieno naudojimo atvejo vykdymo žingsnius (pagrindinę eigą, alternatyvią eigą, išimtinę eigą) ir kitus apribojimus. Sudėtingesni naudojimo atvejai ar jų grupės turi būti detalizuojami pateikiant veiklos procesus, naudojant procesų modeliavimo diagramas (angl. UML activity diagram, BPMN (Business Process Model and Notation) ar lygiavertes diagramas). Pateikiami pastarųjų diagramų struktūrizuoti aprašai. Aprašomi naudotojai ir jų teisės. 
Pateikiamas architektūros aprašymas fizinių komponentų ir programinių komponentų požiūriu, naudojamos technologijos (jų pavadinimai, versijos), informacinis vaizdas (duomenų bazės struktūros (su komentarais), duomenų bazių sąsajų schemos ir kt.), funkcinis vaizdas (funkciniai vienetai, jų funkcijos, tarpusavio sąsajos, naudotojo sąsajos prototipai, integracinis vaizdas (sąsajos tarp vidinių ir išorinių sistemų, kuriamos sistemos atžvilgiu), operacinis vaizdas (sisteminiai procesai, algoritmai, periodiniai sisteminiai darbai ir pan.), dislokavimo vaizdas (programinių komponentų pasiskirstymas techninėje įrangoje) ir kt. 
Turi būti atliktas visų šios Techninės specifikacijos funkcinių ir nefunkcinių reikalavimų susiejimas su detalios analizės ir projektavimo dokumento turiniu (skyriais, naudojimo atvejais, diagramomis ir pan.). Siejimas turi būti atliekamas tokia forma, kad būtų aišku kokiu būdu yra projektuojamas ir kuriamas kiekvienas šios Techninės specifikacijos reikalavimas.
· Parengti Integracines sąsajas aprašantys dokumentai
Juose turi būti detalizuojama kiekvienos integracinės ir duomenų mainų sąsajos paskirtis, įdiegimo sprendimas, siunčiamus / gaunamos užklausos, teikiami / gaunami duomenys, prisijungimo ir kiti parametrai, integracinės sąsajos naudojimo pavyzdžiai ir scenarijai (angl. sequence diagram) ir kita aktuali informacija, aprašanti integracinės sąsajos veikimą, jos naudojimą. Jeigu modernizuojama ar kuriama integruotinos informacinės sistemos ar registro sąsaja, atitinkamai turi būti atnaujinta informacinės sistemos ar registro integracijų specifikacija.
	Etapo rezultatai turi būti pateikti Paslaugų teikimo  reglamente nustatytais terminais.

	
	Kūrimas
	Paslaugų teikėjas:
· vykdo reikalingus programavimo ir konfigūravimo darbus, įgyvendina funkcinius ir nefunkcinius reikalavimus;
· atlieka komponentų (angl. unit) testavimą, vidinį saugumo testavimą, funkcionalumo vidinį testavimą, sąsajų su kitomis sistemomis ir registrais (integravimo) testavimą ir parengia vidinio testavimo ataskaitą;
· rengia funkcionalumo diegimo planą ir instrukcijas;
· vykdo kuriamo funkcionalumo demonstracijas;
· padeda PO atstovams parengti/ sukonfigūruoti testavimo aplinką PO turimoje infrastruktūroje.

PO:
· suteikia reikalingą informaciją;
· peržiūri ir įvertina vidinio testavimo rezultatus;
· teikia pastabas ir rekomendacijas Paslaugų teikėjo parengtai dokumentacijai;
· dalyvauja kuriamo funkcionalumo demonstracijose ir teikia pastabas bei rekomendacijas;
· tvirtina etapo Paslaugų teikėjo rezultatus.
	· Parengta vidinio testavimo ataskaita
Ataskaitoje turi būti aprašyti atlikto vidinio saugumo testavimo rezultatai ir vidinio testavimo rezultatai (apimtis, vykdymo metodika, naudoti testavimo scenarijai, testavimo tipai, procedūra, testavimo aplinka ir kt.), pateikiant informaciją apie funkcionalumo sritis, į kurias reikia atkreipti papildomą dėmesį testavimo metu.
· Atliktos funkcionalumo demonstracijos pagal suderintą grafiką
· Sukurta ir parengta funkcionalumo programinė įranga diegimui į testavimo aplinką
· Parengtas funkcionalumo diegimo planas ir instrukcija

	Vidinio testavimo ataskaita turi būti pateikta bent 2 savaitės iki kūrimo etapo pabaigos.
Funkcionalumo demonstracijos turi būti vykdomos nuolatos, pagal atskirai suderintą grafiką.

	
	Diegimas testavimo aplinkoje
	Paslaugų teikėjas:
· parengia ir pateikia programinę įrangą tinkamą įdiegimui funkcionalumo testavimo aplinkoje;
· rengia priėmimo testavimo ir integracinių sąsajų testavimo metodiką, planą ir scenarijus;
· parengia / atnaujina funkcionalumo naudotojų vadovus / instrukcijas ir funkcionalumo administravimo vadovus / instrukcijas;
· suderina etapo rezultatus su PO.

PO:
· suteikia reikalingą informaciją;
· vykdo programinės įrangos diegimą funkcionalumo testavimo aplinkoje;
· peržiūri ir teikia pastabas bei rekomendacijas Paslaugų teikėjo parengtai dokumentacijai;
· tvirtina etapo Paslaugų teikėjo rezultatus.
	· Programinė įranga įdiegta funkcionalumo testavimo aplinkoje
· Parengti priėmimo testavimo metodika ir planas
· Parengti priėmimo testavimo scenarijai
· Parengti / atnaujinti funkcionalumo naudotojų vadovai / instrukcijos
· Parengti / atnaujinti funkcionalumo administravimo vadovai / instrukcijos

	Šis etapas turi būti baigtas iki priėmimo testavimo etapo pradžios.

	
	Priėmimo testavimas
	Paslaugų teikėjas:
· dalyvauja priėmimo testavimo vykdyme;
· konsultuoja PO priėmimo testavimo klausimais;
· dalyvauja integracinių sąsajų testavime;
· šalina testavimo metu nustatytas klaidas ir neatitikimus;
· parengia priėmimo testavimo ataskaitą;
· atnaujina funkcionalumo diegimo planą ir instrukcijas;
· atnaujina funkcionalumo naudotojų vadovus / instrukcijas ir funkcionalumo administravimo vadovus / instrukcijas;
· suderina etapo rezultatus su PO.

PO:
· vykdo priėmimo testavimą;
· peržiūri ir teikia pastabas bei rekomendacijas Paslaugų teikėjo parengtai dokumentacijai;
· tvirtina etapo Paslaugų teikėjo rezultatus.
	· Sėkmingai atliktas priėmimo testavimas (tenkinami sėkmingo priėmimo testavimo kriterijai)
· Sėkmingai atliktas integracinių sąsajų testavimas
· Parengta priėmimo testavimo ataskaita
· Atnaujinti funkcionalumo naudotojų vadovai / instrukcijos
· Atnaujinti funkcionalumo administravimo vadovai / instrukcijos
· Sukurta ir parengta funkcionalumo programinė įranga diegimui į gamybinę aplinką
· Atnaujintas funkcionalumo diegimo planas ir instrukcija

	Jei Šalys nesusitaria kitaip, priėmimo testavimas vykdomas etapais pagal 8 skyriuje nurodytus Projekto įgyvendinimo terminus. Etapo rezultatai priėmimo testavimui turi būti pateikti ne vėliau kaip 15 darbo dienų iki 8 skyriuje nurodytų Projekto įgyvendinimo terminų pabaigos.

	
	Diegimas gamybinėje aplinkoje
	Paslaugų teikėjas:
· parengia ir pateikia programinę įrangą tinkamą įdiegimui funkcionalumo gamybinėje aplinkoje;
· suderina etapo rezultatus su PO.

PO:
· suteikia reikalingą informaciją;
· vykdo programinės įrangos diegimą funkcionalumo gamybinėje aplinkoje;
· peržiūri ir teikia pastabas bei rekomendacijas Paslaugų teikėjo parengtai dokumentacijai;
· tvirtina etapo Paslaugų teikėjo rezultatus.
	· Programinė įranga įdiegta funkcionalumo gamybinėje (eksploatavimo) aplinkoje
	Šis etapas gali vykti tik po sėkmingai įvykusio priėmimo testavimo.
Šis etapas turi būti baigtas ne ilgiau kaip per dvi savaites nuo priėmimo testavimo etapo pabaigos ir baigtas iki bandomosios eksploatacijos pradžios.

	[bookmark: _Ref206488558]
	Bandomoji eksploatacija
	Paslaugų teikėjas:
· konsultuoja PO bandomosios eksploatacijos klausimais;
· šalina eksploatacijos metu nustatytas klaidas ir neatitikimus;
· atlieka reikiamus pakeitimus atsižvelgiant į atsparumo įsilaužimams bei greitaveikos ir našumo testavimų rezultatus;
· parengia bandomosios eksploatacijos rezultatų ataskaitą;
· parengia funkcionalumo garantinės priežiūros procedūros dokumentą;
· parengia / atnaujina funkcionalumo techninį aprašą (specifikaciją).

PO:
· eksploatuoja įdiegtą programinę įrangą;
· praneša suderintu su Paslaugų teikėju būdu apie bandomosios eksploatacijos metu nustatytas klaidas ir neatitikimus;
· atlieka bandomosios eksploatacijos metu nustatytų klaidų ir neatitikimų šalinimo kontrolę;
· atlieka kitus, reikalingus ir su Paslaugų teikėjų suderintus testavimus;
· tvirtina etapo Paslaugų teikėjo rezultatus.
	· Pašalintos bandomosios eksploatacijos metu nustatytos klaidos
· Suteiktos konsultacijos
· Atlikti reikiami funkcionalumo pakeitimai atsižvelgiant į atsparumo įsilaužimams bei greitaveikos ir našumo testavimo rezultatus
· Sėkmingai įvykdyta bandomoji eksploatacija (tenkinami bandomosios eksploatacijos priėmimo kriterijai)
· Parengta bandomosios eksploatacijos rezultatų ataskaita
· Parengtas funkcionalumo garantinės priežiūros procedūros dokumentas
Dokumente turi būti aprašytas garantinės priežiūros teikimo būdas, detalizuotos garantinės priežiūros teikimo sąlygos, Paslaugų teikėjo ir PO atsakomybės, kontaktinė informacija, papildomos tvarkos (eskalavimo, klaidų registravimo, konsultavimo) ir kt.
· Parengtas / atnaujintas funkcionalumo techninis aprašas (specifikacija)

	Bandomosios eksploatacijos trukmė derinama su PO.
Garantinės priežiūros procedūros dokumentas turi būti pateiktas likus ne mažiau kaip 1 savaitei iki bandomosios eksploatacijos pabaigos.

	
	Rezultatų pridavimas
	Paslaugų teikėjas:
· parengia ir pateikia paslaugų rezultatų perdavimo ir priėmimo aktą;
· pateikia visų atnaujintų dokumentų suderintas versijas;
· pateikia sukurtos programinės įrangos išeities tekstus.

PO:
· tvirtina etapo Paslaugų teikėjo rezultatus.
	· Pateikti galutiniai funkcionalumo išeities tekstai
· Pasirašytas perdavimo - priėmimo aktas
	Galutiniai išeities tekstai perduodami per 5 d. d. po sėkmingai įvykdytos bandomosios eksploatacijos pabaigos.

	
	Garantinė priežiūra
	Paslaugų teikėjas ne trumpiau nei 24 mėnesius teikia garantinė priežiūros paslaugą.
	· Suteiktos garantinės priežiūros paslaugos
	Sutarties galiojimo metu nuo paslaugos perdavimo-priėmimo akto pasirašymo dienos ir 24 mėnesius nuo paskutinio pagal Sutartį perdavimo-priėmimo akto pasirašymo dienos.

	

	
	Ataskaitų rengimas
	Paslaugų teikėjas:
· rengia funkcionalumo plėtros eigos ataskaitas ne rečiau, kaip kartą kas ketvirtį;
· rengia galutinę funkcionalumo plėtros ataskaitą (po bandomosios eksploatacijos).

PO:
· teikia pastabas ir rekomendacijas ataskaitoms.
	· Parengtos Projekto eigos ataskaitos
Ataskaitose išdėstoma (neapsiribojant):
· pasiekti rezultatai, vykdomos veiklos ir jų progresas Paslaugų teikimo grafiko atžvilgiu;
· rizikos, kritiniai faktoriai ir numatomi veiksmai, prognozės ir kitos Projekto įgyvendinimui svarbios aplinkybės;
· Paslaugų teikimo grafiko pakeitimai.
· Parengta galutinė Projekto įvykdymo ataskaita
Galutinė paslaugų įvykdymo ataskaita, kuri apima projekto eigos ir rezultatų vertinimą, faktinį rezultatų palyginimą su planu ir neatitikimų įvertinimą.
	Visą Projekto laikotarpį (ne rečiau kaip kartą kas ketvirtį).
Galutinė Projekto įvykdymo ataskaita teikiama per 5 d. d. nuo visų Paslaugų pagal šią Techninę specifikaciją (išskyrus garantinę priežiūrą) suteikimo pabaigos.

DEDVS funkcijos:

1. Papidomas Eurodac korteliy apdorojimas, ty. siuntimas
biometrinel paieskai | nacionaline AFIS (su formato keitimu).
2. NIST faily specifinais darbo viety formatais pervedimas |

Steria formata i perdavimas | Steria NAP serveri.

3. Eurodac korteliy rasymas | atskira DB laikinam saugojimui

(yra papidomy privalumy).

Priedas 1.
Dabartiniy Eurodac darbo viety sistema (DEDVS)

Biometrine paieska (asmens tapatybes.
nustatymas pagal pirsty atspaudus)

Rezultatal & CS lituvi k.
ir HTML formatu

Darbo viety (2 tipy - FIT/CLS) funkcijos:

1. Eurodac kortelly jvedimas, siuntimas | Nacionaling
sistema formatu, skittingu nuo Eurodac 1CD 2015 m.
(vietiné programiné iranga transformuoja | reikiama
formata).

2. Apdorojimo rezultaty € CS rodymas TXT/HTML+Nist

TESTA tinkias
saugus el. patas

Steria FIT darbo vieta

tik programiné jranga
(bent 1 reikalinga):

1. Nenaudojama Eurodac kortelly [vedimui (nes
tokiu atveju duomenys nepateks | nac. sistema
ir papiidomas apdorojimas bus nejmanomas).
Steria sistema be skeneriy yra pigesné.

2. Papidomos funkeijos:
- jrady Eurodac CS bazéje Salinimas/importas,
tekstiny lauky CS bazéje keitimas (kelios datos,
prieglobstio  suteikimas/atmetimas)  pagal
Migracijos dept. uzklausas;

- kriminaliniy_ atspaudy _ (korteliylatentiniy)
siuntimas paieskai CS bazéfe (rankiniu rezimu,
nors yra galimybé realizuoti automatinj_tokiy
duomeny ~priemima i kity _sistemy) ir
atpainimo kandidaty rankinis verifikavimas;

- papildomas _atpazinimo _kandidaty _korteliy
atspaudy verifikavimas (rankinis sulyginimas)
kai kuriais atvejais (IFM pranesimai ir kL.);

4.1 darbo vietas ir Migracijos dept. grazinami lietuviy kalba ir
‘suprantamu formatu (TXT | Fit, HTML+Nist | CLS, HTML | MD)
HTML formatu_apdorofimo rezultatai, praneSimai apie dvigubus
raBus, netinkamus duomenis, Kiaidas ir k.

5. Nefymiy prieStaravimy tarp nemalo skaitiaus datos/laiko
rekmiy itaisymas prieé suntima | Eurodac CS (C5 yra
‘ypatingai reikl iuo athvilgiu).

- papidoma_informacija & CS ir velksmai:

formatais lietuviy kalba (ty. HTML tekstas Nist failo
viduje).

4. Privalumai: panaudojama turima jranga, jsigyta nuo
2004 m., nerelkia naujausiy Steria darbo viety.

5. Imanoma prijungti naujy tipy darbo vietas.

perodinio Zalinimo)

sudétingasis Zalinimas, IFM praneSimai r kt.;
- statistiniy_ataskaity ruosimas  (vietinés DB
pagrindu, kur visi duomenys saugomi  iki





